Još jedna uspešna radionica - Domaćinska kuća\nJoš jedna uspešna radionica\nKuća » Agro vesti » Još jedna uspešna radionica\nIlustracija: Radionica Srbac - Dunav Osiguranje, foto: dunav osiguranje\nKompanija „Dunav osiguranje“ organizovala je u svojoj poslovnici u Srpcu jedanaestu edukativnu radionicu „Žene u agrobiznisu“, na kojoj je bilo reči o značaju osiguranja poljoprivredne proizvodnje, a predstavljene su i brojne pogodnosti osiguranja.\nDirektor filijale „Dunav osiguranja“ u Banjaluci Mlađen Macanović rekao je da je ta kompanija jedan od lidera u osiguranju useva i plodova na području koje pokriva filijala Kompanije u Republici Srpskoj.\n„Na području filijale Banjaluka, Kompanija „Dunav“ osigurava više od 215 hektara, što je potvrda da smo stekli poverenje nosilaca poljoprivrednih gazdinstava“, rekao je Macanović i predstavio ponudu Kompanije u oblasti osiguranja poljoprivrede, to jest povrća i plodova, kao i osiguranje životinja i imovine.\nPrema njegovim rečima, iz bogate ponude usluga „Dunav osiguranja“ za osiguranike u Banjaluci i okolini izdvajaju se osiguranje useva i plodova – ratarskih i povrtarskih kultura, a naročito osiguranje jabuke kao voćarske kulture, odnosno pšenice, soje, kukuruza, krompira, kupusa kao useva čija je proizvodnja na tom području u porastu.\nGodišnja premija osiguranja za ratarske kulture, u zavisnosti od vrste kulture i prosečnog prinosa po hektaru, kreće se od 56,35 konvertibilnih maraka (KM) po hektaru za kukuruz i 45,50 KM za pšenicu. Što se tiče osiguranja voćarskih kultura, može se izdvojiti ponuda za osiguranje jabuka i šljiva s premijom od 1.280 KM za 2.000 stabala po hektaru i osiguranje krušaka s premijom od 2.846 KM za 2.000 stabala na 1,6 hektara površine.\n„Ima prostora za snižavanje premije ako bi se osiguranje u poljoprivredi omasovilo“, istakao je Macanović i naveo da je oko šest odsto poljoprivrednih površina u RS osigurano, da je to veoma malo, a da su elementarne nepogode u periodu vegetacije sve češće.\nOn je istakao da je Filijala Banjaluka „Dunav osiguranja“ u poslednje tri godine isplatila više od 84.900 KM na ime štete osiguranicima koji se bave poljoprivrednom proizvodnjom (usevi i plodovi).\nIlustracija: Sa radionice Dunav osiguranja, foto: Dunav osiguranje\n„Posle katastrofalnih poplava koje su zadesile Republiku Srpsku 2014. godine, poseban značaj dobilo je osiguranje imovine, i to kako stambenih objekata i stvari domaćinstva tako i poljoprivrednih građevinskih objekata, mehanizacije i zaliha proizvoda u njima“, rekao je on.\n„Dunav osiguranje“ je kreiralo novu uslugu za osiguranje imovine fizičkih lica, popularno nazvanu „čuvar kuće“, podsetio je Macanović i dodao da za prosečno domaćinstvo sa uključenim rizikom od poplave, ali i svim ostalim rizicima, mjesečna premija iznosi oko šest KM.\nRadionici su, prisustvovali poljoprivredni proizvođači sa područja opštine Gradiška, Laktaši, Topola, Srbac, čiji je zajednički stav sledeći:\n„ Uglavnom sejemo pšenicu i kukuruz, a imamo i plastenike. Po zakonu smo obavezi da osiguramo zemljište, a odabrali smo „Dunav osiguranje“ jer nudi najbolje uslove“.\ndunav osiguranje, radionica, republika srpska\nPrevPrethodnaSaveti kako koristiti pesticide\nSledećaFormiran tim za suzbijanje krađe pčelaNext\nOsigurajte svoje useve\nDunav osiguranje: Polise osiguranja na kućnu adresu\nDunav osiguranje na Sajmu u Vranju\nSubvencije kako na državnom tako i na opštinskom nivou\nDobra investicija, evo i koja\nSRBIJA MAGIČNE LEPOTE AVENIJA PUTOVANJA\nBioheljda, svojim srcem i rukom, kao naše bake!\nZemljište će imati novu vrednost\nKako smanjiti cenu proizvodnje višnje


Odnosi Srbije i Kine na visokom nivou | SRBIJA I KINA\nPolitički i bilateralni odnosi Srbije i Kine su na visokom nivou, a dve zemlje se međusobno podržavaju po pitanju teritorijalnog integriteta, ocenjeno je na sastanku predsednica skupštinskih odbora za spoljne poslove i privredu Aleksandre Đurović i Aleksandre Tomić sa poslanicima skupštine Hong Konga.\nPredsednica Odbora za spoljne poslove Aleksandra Đurović zahvalila je na podršci Kine u očuvanju Kosova i Metohije u sastavu Srbije, ali i podršci evropskom putu Srbije, navedeno je u saopštenju Skupštine Srbije posle sastanka, prenosi Tanjug.\nĐurović je dodala da se ulaganja Kine vide kao podrška čitavom regionu sa ciljem smanjivanja ekonomskih razlika u odnosu na razvijene ekonomije Evrope.\nInformisala je goste da Poslanička grupa prijateljstva sa Kinom u Skupštini Srbije broji 55 članova, kao i da ova poseta dolazi u jubilarnoj godini obeležavanja bilateralnih odnosa dve zemlje.\nS tim u vezi, kako se navodi, veoma je važna podrška Kine realizaciji projekta Kanal Morava i izrazila uverenje da ce Kina naći interes za više investicija u Srbiji.\nĐurovićeva je najavila i skoru posetu Poslaničke grupe prijateljstva sa Kinom kolegama u kineskom parlamentu, kao i posetu Srbiji kolega iz kineskog Odbora za spoljne poslove.\nPredsednica Odbora za privredu, regionalni razvoj, trgovinu, turizam i energetiku Aleksandra Tomić informisala je kineske goste o nadležnostima i aktivnostima Odbora i istakla značaj projekta Kanal Morava za srpsku ekonomiju, infrastrukturu, ali i turizam.\nTomićeva je obavestila kineske kolege iz skupštine Hong Konga i da je Odbor organizovao javno slušanje o ovom projektu, kako bi doprineo informisanosti šire javnosti o njegovom znacaju.\nPoslanici lokalne skupštine Hong Konga Li Dećeng Ćen Jong, koji je ujedno i predstavnik Stalnog komiteta svekineskog Narodnog kongresa Kine, istakli su da njihova poseta Srbiji ima za cilj pospešivanje saradnje na ekonomskim projektima u Srbiji.\nNavodi se da su dva najznačajnija projekta svakako projekat Kanal Morava, ali i projekat razvoja poljoprivredne saradnje, koji podrazumeva uzgoj goveda i ovaca i izvoz mesa na kinesko tržište.\nPoslanici lokalne skupštine Hong Konga su zatražili podršku, kako Vlade Srbije, tako i parlamenta, za realizaciju ovih projekata, koji nemaju samo za cilj ekonomsku i trgovinsku saradnju, već i razvoj infrastrukture, poljoprivrede i turizma.\nOni su pozvali predstavnike Skupštine Srbije da posete kineske korporacije i na licu mesta se uvere u njihovu snagu i mogucnosti ulaganja u Srbiju.\nIzrazili su nadu da će Srbija razmotriti otvaranje predstavništva u Hong Kongu radi unapredenja trgovinske i ekonomske saradnje.\nGosti su predstavili i ekonomske potencijale Hong Konga i istakli značaj kulturne saradnje, ali i saradnje u oblasti sporta.\n20/06/2015 in SRBIJA I KINA. Tags: Hong Kong, Kina, saradnja, Srbija\n← Londonska berza razmatra povezivanje sa Šangajskom\nKineska diplomatija puta svile →


Dodik: Početkom naredne sedmice stiže oko 20.000 vakcina iz Srbije - Jajce Online\nNaslovnica BOSNA I HERCEGOVINA Dodik: Početkom naredne sedmice stiže oko 20.000 vakcina iz Srbije\nPredsjedavajući Predsjedništva BiH Milorad Dodik izjavio je da je sa predsjednikom Srbije Aleksandrom Vučićem dogovorio da početkom naredne sedmice bude isporučeno oko 20.000 vakcina iz Srbije u Republiku Srpsku.\n“Taj proces davanja vakcina našim građanima biće nastavljen u kontinuitetu i održan na najbolji mogući način”, rekao je Dodik i dodao da je sa Vučićem razgovarao sinoć i jutros, te da je isporuka vakcina dogovorena za ponedjeljak ili utorak.\nOn je naveo da se čini sve da se nabave ne samo ruske nego i kineske i neke druge vakcine.\n“Potpuno smo prevareni programom Kovaks, a novac uplaćen”, istakao je Dodik.\nOn je dodao kako gleda ambasadore, pogotovo britanskog, koji drži lekciju kako ovdje treba da budu više posvećeni.\n“Oni nam uzeli 6,2 miliona evra i nama drži predavanje kako mi treba da se borimo za to, a njegov narod je, naravno, sav vakcinisan”, rekao je Dodik.\nOn je naveo da se u Republici Srpskoj u kontinuitetu dobijaju vakcine po planu i prioritetima.\n“Očekujemo isporuku koju smo platili Rusima od 1.100.000 doza, to znači 550.000 stanovnika u Republici Srpskoj, 400.000 doza smo uzeli u programu Kovaks, “Fajzer” i druge, koje, nažalost, ne dobijamo, zato što Amerika kaže, dok se ne vakciniše i posljednji Amerikanac ne može da dobije nijedan u BiH”, naglasio je Dodik.\nPrethodni članakZenica: Deset porodica ostalo bez krova nad glavom, gradonačelnik obećao pomoć\nNaredni članakItalija: U Milanu održani protesti protiv vlasti zbog slabog odgovora na pandemiju\nČović – Plenković: Podrška Hrvatske europskom i reformskom putu BiH\nIzvještaj Istražne komisije o stanju u pravosuđu do kraja juna


Android i iOS alatke unutar DELPHI XE5 RAD Android i iOS alatke unutar DELPHI XE5 RAD – Personal magazin\nAndroid i iOS alatke unutar DELPHI XE5 RAD\nU organizaciji Udruženja informatičke delatnosti, u saradnji sa kompanijom Embarcadero International i lokalnim partnerom Code Factory, predstavljen je način kreiranja aplikativnih rešenja za Android platforme korišćenjem RAD Studio XE5. Ovaj…\nU organizaciji Udruženja informatičke delatnosti, u saradnji sa kompanijom Embarcadero International i lokalnim partnerom Code Factory, predstavljen je način kreiranja aplikativnih rešenja za Android platforme korišćenjem RAD Studio XE5.\nOvaj razvojni alat sadrži kompajler koji generiše ‘nativni’ kod koji se izvršava na Android platformi. Na skupu je predstavljen tok procesa razvoja aplikacija za više uređaja iz jednog izvornog koda, a posebno je naglašeno pet grešaka koje čine programeri pri prelasku na razvoj za mobilne uređaje.\nGodišnje se korišćenjem razvojnih alata kompanije Embarcadero generiše oko 9,7 milijardi linija koda na oko 100.000 Win aplikacija, uz istovremeno 80% manje zahtevanog koda što obezbeđuje godišnju uštedu od oko 62 milijardi USD.\nAndroid i iOS alatke unutar DELPHI XE5 RAD was last modified: September 11th, 2013 by Redakcija\nAndroidDELPHI XE5Embarcadero InternationaliOSradStudio XE5\nDogovor u Briselu o telekomunikacijama\nGoogle ponudio novi kompromis EU radi okončanja trogodišnje istrage


“U stalnom smo kontaktu s vladama svih zemalja u kojima su registrovani slučajevi oboljelih od koronavirusa. Imat ćemo i razgovore s predsjednicima nacionalnih nogometnih saveza i nakon toga ćemo donijeti odluku. Zdravlje je prioritet i ono dolazi ispred sporta”, saopštili su iz UEFA-e.\nPodsjetimo, za kraj marta su zakazani baraž mečevi za plasman na Evropsko prvenstvo, gdje će svoje mjesto tražiti i reprezentacija Bosne i Hercegovine.\nIzabranici Dušana Bajevića imaju zakazanu utakmicu 26. marta u Zenici protiv Sjeverne Irske, a finalna utakmica na programu bi trebala biti tri dana kasnije.\nMeđutim, sve su glasniji prijedlozi da neke od ovih utakmica ili eventualno sve budu otkazane zbog širenja koronavirusa u Evropi, a pojedini mediji navode da bi, ukoliko tako bude odlučeno, mečevi reprezentacija mogli biti pomjereni za sredinu aprila.\nReprezentacija BiH ubjedljivo poražena u Poljskoj\n„A“ reprezentacija Bosne i Hercegovine poražena je večeras u Wroclawu od Poljske sa 0:3 u susretu četvrtog kola grupe 1 UEFA A...


Anastasija Ražnatović konačno snimila prvi singl – Tračara\nAnastasija uskoro kao pevačica\n”Anastasija je oduvek volela da peva i svi su bili ubeđeni u to da će se kad-tad baviti muzikom, s obzirom na to da joj je to u krvi. Poznato je da na gotovo svim veseljima zapeva, zbog čega svi pričaju da je prava Cecina naslednica, a sada je definitivno odlučila da se ozbiljno posveti muzici. Ona je dugo razmišljala o tome koju vrsku muzike će pevati i odlučila je da prvi pesmu za nju napiše Relja Popović”, rekao je izvor za Vip.\nIzvor dodaje i da je pesma, ali i spot za nju već snimljen, kao i da je numeru dobila na poklon od Relje.\n”On je bio oduševljen kad mu se Anastasija obratila za poslovnu saradnju i rado se odazvao pozivu. Mislim da će pesma dopasti publici, jer je bržeg ritma, a Anastasija je ujedno snimila i spot. Ona je sa Reljom mesecima pregovarala o najsitnijim detaljima jer joj je važno da bude potpuno zadovoljna prvom pesmom. Najveće iznenađenje je usledilo kada joj je Relja rekao da je to njegov poklon i da mu ništa nije dužna. Anastasija je u stidio došla sa Cecom i Relja im je rekao da mu je čast da sarađuje sa njima i da ne želi da im naplati”, otkrio je izvor za kraj.\nTags: anastasija ražnatovićhotrelja popović


Uhapšeni francuski posmatrači izbora u Turskoj - CdM\nTri člana delegacije francuske Komunističke partije, među kojima je poslanica gornjeg doma parlament, Senata, Kristin Prino, uhapšena su danas u Agri u Turskoj gdje su bili upućeni kao posmatrači predsjedničkih i parlamentarnih izbora koji se danas održavaju u toj zemlji.\n>>>Prema prvim rezultatima Erdogan u vođstvu>>>\nGeneralni sekretar Komunističke partije Pjer Loran izjavio je za radio Frans enfo (France Info) da su uhapšeni članovi u policijskoj stanici i dodao da ih je saslušao tužilac koji im je oduzeo pasoše i da se očekuje da će najvjerovatnije biti pušteni kada se zatvore birališta.\n“Kristin Prino mi je javila da će do 17.00 po lokalnom vremenu biti u policijskoj stanici i da će posle biti poslati u hotel ali će imati i dalje policijski nadzor”, rekla je predsednica komunista u gornjem domu francuskog parlamenta Elijan Asasi.\nViše od 56 miliona Turaka danas glasa za novog predsjednika i novi sastav parlamenta. Poslije izbora treba zvanično da stupi na snagu ustavna promjena prema kojoj Turska prelazi u predsjednički sistem vladanja, čime će šef države imati šira ovlašćenja.\n1 Komentar na "Uhapšeni francuski posmatrači izbora u Turskoj"


Počeli Dani evropskog naslijeđa\nKovačka radnja „Jozeljić“ (Očevije), načelnik Općine Jablanica Salem Dedić, Delegacija Evropske unije u Bosni i Hercegovini, UNESCO kancelarija u Sarajevu i Zavod za zaštitu kulturnog naslijeđa u Bihaću ovogodišnji su laureati, a na prigodnoj svečanosti u Omladinskom klubu „Pod istim suncem“, povelje je dobitnicima uručio federalni ministar kulture i sporta, Salmir Kaplan.\nU sklopu Dana evropskog naslijeđa danas je organiziran i stručni skup „Kulturno-historijsko naslijeđe i razvoj lokalne zajednice, na kojem su govorili stručnjaci iz oblasti zaštite i revitalizacije kulturno-historijskog naslijeđa, muzeologije, marketinga i menadžmenta.\nPrisutnim gostima su se obratili načelnik Općine Jablanica Salem Dedić, direktorica Zavoda za zaštitu spomenika Lidija Mićić, eksperti Federalnog ministarstva kulture i sporta, Mirela Šečić i Nusret Čolo, te rukovodilac UNESCO-ve kancelarije u Sarajevu Siniša Šešum. Stručnjaci su razmijenili mišljenja o utjecaju zaštite i promoviranja kulturno-historijskog naslijeđa na privredni i društveni razvoj, prije svega lokalne zajednice.\nGosti skupa su imali priliku pogledati i promotivni film o konjičkom drvorezbarstvu koji je Federalno ministarstvo kulture i sporta uradilo za potrebe kandidiranja konjičkog drvorezbarstva na UNESCO-vu listu nematerijalnog kulturnog naslijeđa.\nOvom prilikom su promovirani godišnjak Zavoda za zaštitu spomenika „Naše starine“ u kojem je prezentiran rad Zavoda na zaštiti spomenika i obnovi kulturno-historijskog naslijeđa u poslijeratnom periodu, te Zbornik radova „Dana evropskog naslijeđa 2012/2013“.\nIzložba najuspješnijih učeničkih radova o temi „Dekorativna umjetnost u Bosni i Hercegovini“ bit će postavljena danas u prostorijama Omladinskog kluba „Pod istim suncem“ u Jablanici, a bit će dodjeljene i diplome učenicima i priznanja nastavnicima.\nProgram manifestacije Dani evropskog naslijeđa bit će nastavljen i sutra u Konjicu, saopćeno je iz Federalnog ministarstva kulture i sporta.


https://forum.uzice.net Oreska - Užice : Naše Užice - Uzice u nacionalnom investicionom planu - forum Uzicana - mesta: Uzice, Pozega, Arilje, Ivanjica, Kosjeric, Bajina Basta, Priboj, Prijepolje, Zlatibor - Cajetina, Nova Varos, Sjenica\nOreska - Užice > UŽICE > Naše Užice > Tema: Uzice u nacionalnom investicionom planu\nAutor Tema: Uzice u nacionalnom investicionom planu (Pročitano 518 puta)\nUzice u nacionalnom investicionom planu\n« poslato: 05.09.2006. 16:51:01 »\nNacionalni investicioni plan - prioriteti za Srbiju\nObilaznice oko Smedereva Užica, Kraljeva, Beograda...\nU okviru nacionalnog investicionog plana (NIP) Vlada Srbije će ove i naredne godine u različite projekte uložiti 1,6 milijardi evra. Najviše novca namenjeno je saobraćajnoj infrastrukturi, a najznačajniji projekat je izgradnja obilaznice oko Beograda - Ostružnica-Orlovača. Pored Beograda, obilaznice će dobiti i Smederevo, Užice, Kraljevo, Novi Pazar...\nIzgradnja obilaznice oko Beograda trajaće dve i po godine, a ukupna vrednost projekta je 150 miliona evra. Petinu tog novca Vlada će obezbediti iz privatizacionih prihoda, a ostatak iz međunarodnih kredita. U okviru ovog projekta Vlada će po milion evra izdvojiti za izradu generalnih projekata dve izuzetno važne saobraćajnice - mosta preko Dunava kod Vinče i deonice autoputa Bubanj Potok - Vinča - Pančevo - Banatsko Novo Selo.\nZahvaljujući sredstvima NIP-a, rasterećenje saobraćaja mogu da očekuju i stanovnici više gradova u Srbiji, a biće izgrađena i četiri nova mosta među kojima je najvažniji most preko Save kod Sremske Rače, čija će izgradnja koštati šest miliona evra.\nZa modernizaciju graničnih prelaza biće utrošeno 10,5 miliona evra, rekonstrukcija Ostružničkog železničkog mosta koštaće 2,5 miliona, a adaptacija aerodroma u Ponikvama kod Užica 1,5 miliona evra.\nViše od 80 miliona evra biće potrošeno za izgradnju i sanaciju jako važnih deonica magistralnih i regionalnih puteva. Ovi projekti su posebno važni jer će njihovom realizacijom umnogome biti olakšan saobraćaj do Crnogorskog primorja, bilo da je reč o trasi preko Zlatibora, Novog Pazara ili preko Mokre Gore, i dalje preko Bosne.\nI konačno u okviru NIP-a više od 85 miliona evra biće uloženo za izgradnju i sanaciju lokalnih putnih pravaca u 143 opštine Srbije. Većim gradovima namenjeno je od 1,2 do 2,4 miliona evra (Niš, Kragujevac), a manjim od 300.000 do milion evra.\nIzuzev projekata obilaznice oko Užica i Iriga, te rekonstrukcije Ostružničkog železničkog mosta, za čiju će realizaciju biti potrebna 24 meseca, svi ostali projekti trebalo bi da budu završeni u roku od godinu ili nešto više dana.


električna kosilica, einhell, 1700W, kosačica, GC-EM\nPočetnaDvorište i baštaKosilice i trimeriElektrične kosiliceEinhell GC-EM 1743 HW Električna kosilica 1700W\nJednostavna i snažna električna kosilica GC-EM 1742 HW Vam omogućava da se tokom cele sezone lako brinete o svom travnjaku. Motor od 1700W pruža veliki okrenti moment pomoću kojeg lako i precizno režete i visoku vegetaciju. Sa svojom širinom reza od 430 mm, ova električna kosilica je namenjena za travnjake do 700 m². Košara za travu kapaciteta 52 L omogućava Vam da nesmetano kosite duže vreme, bez čestog stajanja i pražnjenja.\nEinhell, Nemacka marka koja se odlicno pakazala na trzistu, kao proizvodjac sa najmanje zamerki i najkvalitetnijim proizvodima, od danas ponovo u ponudi! Kao i uvek tu sam da vam ponudim najbolje cene i najvecu strucnost oko proizvoda koje nudim, pozovite i uverite se i sami, pridruzite hiljadama zadovoljnih musterija!\nPodešavanje visine centralno sa ručicom svi se točkovi dižu i spuštaju zajedno\nPreporučuje se za travnjake do 500m2\nŠifra proizvoda: GC-EM 1743 Kategorija: Električne kosilice Oznake: einhell, kosilica\nNemacka marka koja se odlicno pakazala na trzistu, kao proizvodjac sa najmanje zamerki i najkvalitetnijim proizvodima, od danas ponovo u ponudi! Kao i uvek tu sam da vam ponudim najbolje cene i najvecu strucnost


Ministar: Probleme moguće rešavati isključivo dijalog\nTanjug 10. juna 2022. 22:58\nSOLUN – Srbija u potpunosti podržava dalje intenziviranje regionalne saradnje kao suštinske baze za stabilnost regiona, uz duboko uverenje da je političke i ekonomske probleme moguće rešavati isključivo putem otvorenog i kontinuiranog dijaloga, izjavio je danas ministar spojnih poslova Nikola Selaković na Samitu Procesa saradnje u jugoistočnoj Evropi u Solunu.\nObraćajući se u svojstvu specijalnog izaslanika predsednika Srbije Aleksandra Vučića, Selaković je konstatovao da je osnovni motiv i smisao unapređenja saradnje i bližeg povezivanja u našem regionu razvoj i modernizacija naših društava, odnosno dobrobit svih građana regiona.\nPoručio je da je regionalna saradnja jedan od dugogodišnjih spoljnopolitičkih prioriteta Srbije koji se ostvaruje i aktivnim učešćem u brojnim regionalnim inicijativama i procesima, ali i iniciranjem novih uspešnih oblika regionalne saradnje.\n„Posvećenost vlade i predsednika Republike Srbije Aleksandra Vučića regionalnoj saradnji se videla upravo u trudu koji smo, zajedno sa našim prijateljima iz Albanije i Severene Makedonije, uložili u pokretanje inicijative usmerene ka olakšavanju slobode kretanja ljudi, robe, usluga i kapitala, koju danas nazivamo Otvoreni Balkan, a koja ostaje otvorena za sve zainteresovane strane sa zapadnog Balkana“, kazao je Selaković.\nPrema njegovim rečima, nadamo se da će produbljivanje ekonomske povezanosti, ukidanje graničnih carinskih kontrola i ostalih prepreka koje stoje na putu slobodnom kretanju u regionu, kao i mogućnost zapošljavanja u čitavom regionu, doprineti smanjenju odliva stanovništva i radne snage.\n„Važno je da uvek imamo u vidu da regionalne inicijative nisu alternative evropskim integracijama, naprotiv, one su u potpunosti u skladu sa njima“, rekao je šef srpske diplomatije i dodao da se moramo okrenuti budućnosti i nastaviti da radimo zajedno, uvažavajući jedni druge, a pre svega, uvažavajući zajedničke interese.\nI ovom prilikom, ministar Selaković je naveo da Srbija iskreno žali zbog sukoba na istoku Evrope, podsetivši na doslednu privrženost Srbije poštovanju načela teritorijalnog integriteta i suvereniteta država, kao jednog od osnovnih principa međunarodnog prava.\nMinistar je podsetio da je upravo sukob u Ukrajini doveo do pojave globalne krize pre svega u oblasti energetske bezbednosti, i poremećaja na globalnom tržištu hrane, energenata i kapitala.\n„Uprkos svemu navedenom, Srbija nije u prethodnom periodu zaustavila rad ni na jednom od strateških projekata. I u narednom periodu nastavićemo da ulažemo napore u cilju obezbeđivanja energetske efikasnosti, razvoja infrastrukture i implementacije projekata u oblasti obnovljive energije“, naveo je šef srpske diplomatije, saopšteno je iz Kabineta ministra Selakovića.\nKad sede glave pricaju, kratkim recenicama...


Borel: Regionalni lideri da se uzdrže od izjava koje mogu doprineti podelama\nRegion Autor:Nikola Radišić23. okt. 202011:53 > 11:58\nIzvor: Tanjug/Jean-Christophe Verhaegen, Pool via AP\nOn je na taj način odgovorio na poslaničko pitanje da li bi trebalo pokrenuti diskusiju o stavu Milorada Dodika, da bi Republika Srpska trebalo da bude tretirana na isti način kao Kosovo, u kontekstu priznavanja kosovske nezavisnosti.\nBorel je dodao da od svih političkih lidera u regionu Zapadnog Balkana očekuje da aktivno podrže dijalog Beograda i Prištine.\n„Cilj dijaloga Beograda i Prištine, koji podržava EU i koji se bavi svim nerešenim pitanjima, je da dve strane postignu sveobuhvatan, pravno obavezujući sporazum o normalizaciji svojih odnosa. To će doprineti stabilnosti u regionu zapadnog Balkana u celini“, naveo je Borel u pisanom odgovoru.\nOn je ponovio dobro poznat stav Brisela da su regionalna saradnja i dobrosusedski odnosi od suštinske važnosti za dalje evrointegracije svih država regiona.\nBorel je još podsetio da je put Bosne i Hercegovine ka EU zasnovan na 14 ključnih prioriteta navedenih u Mišljenju Evropske Komisije o prijavi BiH za članstvo u EU, koje je Evropski savet odobrio u decembru 2019. godine i dodao da „Komisija prati napredak u ispunjavanju ovih ključnih prioriteta, uzimajući u vidu i nedavno objavljeni godišnji paket za proširenje“.\nBiHKosovoMilorad DodikRepublika SrpskaŽozep Borel\nOrganizacije civilnog društva osudile Vulinov govor mržnje prema Albancima\nKomisija za hartije od vrednosti odobrila ponudu prvog srpskog digitalnog tokena


Iznajmljivanje opreme za simultano prevođenje - Audio verzija\nNijednu međunarodnu konferenciju nije moguće realizovati bez odgovarajuće opreme za simultano prevođenje. Era apliciranja na projekate, bilo iz evropskih fondova, ili iz IPA projekata međugranične saradnje, učinila je ovu opremu neophodnom stavkom završnih konferencija, koje za cilj imaju predstavljanje realizacije samog projekta.\nOxford Akademija stavlja Vam na raspolaganje najsavremeniju, visokokvalitetnu i praktičnu opremu za međunarodne “evente“.\nUkoliko želite da orgnizujete događaj na najvišem nivou, jedan od bitnih faktora je oprema. Kako bi sve proteklo besprekorno, oprema najvišeg kvaliteta lišiće Vas neprijatnosti poput šuštanja, prekida prezentacije, ili bilo kojih drugih tehničkih problema tokom Vaše prezentacije.\nOxford Akademija, obezbediće Vam delegatske mikrofone, neophodan broj prijemnika, konferencijsko ozvučenje, video monitoring, a prema dogovoru, i tehničku podršku.\nU zavisnosti od paketa koji odaberete, na raspolaganju Vam stoji, osim osnovne opreme, i koferencijska audio i video oprema.\nUkoliko želite da organizujete besprekoran skup, i da široj javnosti prezentujete međunarodni projekat, tehnička podrška Oxford Akademije će se pobrinuti da Vaš događaj parira svetskim konferencijama sa neprocenjivim budžetima.\nVisoki standardi naše opreme, odgovoriće zahtevima najrazličitijih prostora i sala, kao mestu realizacije kongresa.\nOprema za simultano prevođenje, posebno je pogodna i za održavanje seminara, kao i ostalih svečanih i poslovnih skupova bilo kog tipa.\nOno što izdvaja Oxford Akademiju, kao ponuđača su, osim najprofesionalnije opreme, i najkonkurentnije cene na tržištu.\nUkoliko Vam je potrebna usluga sudskog tumača, na našoj Akademiji su Vam dostupni i sudski tumači za sve jezike\nVidi više o sudskom tumaču>>>\nSpisak gradova za iznajmljivanje opreme za simultano prevođenje\nOprema za simultano prevođenje prevod i overa


Milano, ipak, sa dva predstavnika u Ligi šampiona - MaxBet Sport\nMilano, ipak, sa dva predstavnika u Ligi šampiona\nAtalanta će mečeve Lige šampiona da igra na "San Siru" (Foto: Beta/AP)\nMilano će i predstojećoj sezoni da ima dva predstavnika u Ligi šampiona. Odlukom UEFA Milan je izbačen iz evropskih takmičenja zbog kršenja finansijskog fer-pleja, ali će zatop Atalanta da dočekuje protivnike na “San Siru”!\nKladionica MaxBet nudi kvotu 2,20 na pobedu Senegala protiv Tunisa na Afričkom kupu nacija.\nUprava “roso-nera” izašla je u susret kolegama iz Atalante koji su zamolili da igraju Ligu šampiona u Milanu, pošto je stadion u Bergamu srušen i na mestu dojučerašnjeg “Alet Azura” gradi se novi.\n– Možemo da potvrdimo da smo prihvatili zahtev Atalante da igra utakmice Lige šampiona na “San Siru”. Naša odluka je u saglasnosti sa gradonačelnikom Milana Đuzepeom Salom, a doneli smo je kada smo shvatili kolika je želja kluba iz Bergama da igra na našem stadionu. Smatramo da je ovo dobro, ne samo za Atalantu, nego i za italijanski fudbal – piše u saopštenju Milana.\nTagovi:FK AtalantaFK MilanFudbal\nBrazilac se nudio Juventusu, “Dama” ga neće


Stevanović: Iza svega je Nikolićev sin - Kragujevac online - Sve o gradu na jednom mestu\nTrenutno se nalazite na strani: Vesti Info Grad Kragujevac Stevanović: Iza svega je Nikolićev sin\nStevanović: Iza svega je Nikolićev sin\nutorak, 25 decembar 2012 15:13\tKragujevac Online\nVeroljub Stevanović kaže da iza hapšenja u Kragujevcu, za koja tvrdi da imaju političku pozadinu, stoji GO SNS, čiji je lider Radomir Nikolić, predsednikov sin.\nGradonačelnik Kragujevca i lider stranke Zajedno za Šumadiju Veroljub Stevanović tvrdi da hapšenje funkcionera njegove stranke ima političku pozadinu, odnosno da se razlog krije u želji naprednjaka da promene vlast u Kragujevcu.\nStevanović je za "Blic" rekao da veruje predsedniku Srbije Tomislavu Nikoliću, ali da sumnja kako iza svega stoji Gradski odbor Srpske napredne stranke, čiji je predsednik Radomir Nikolić, predsednikov sin.\n"On je lično odveo sadašnjeg načelnika MUP kod Aleksandra Vučića na neki dogovor", rekao je Stevanović za "Blic".\nLider stranke Zajedno za Šumadiju, koja je u sastavu Ujedinjenih regiona Srbije, podseća da je o sukobu sa policijom u Kragujevcu razgovarao sa Tomislavom Nikolićem i Ivicom Dačićem i da su mu oni obećali da će se pozabaviti tim problemom, ali da se ništa nije dogodilo.\nStevanović tvrdi da je unutrašnja kontrola policije podnela nekoliko prijava protiv sadašnjeg načelnika u Kragujevcu, ali da je to stavljeno pod tepih, kao i da sumnja da je tužilaštvo u sprezi sa policijom.\nIzvor: RTK, Blic


Žagubica, Srbija, Branicevski okrug - Spisak sajtova\nŽagubica, Braničevski okrug, Srbija\nspisak bitnih sajtova za opštinu Žagubica\nŽagubica (Braničevski okrug) Besplatni Mali Oglasi\nPostavite brzo, besplatno i jednostavno sve vaše male oglase za Žagubicu, odnosno za sve opštine koje pripadaju braničevskom okrugu (Požarevac, Veliko Gradište, Golubac, Malo Crniće, Žabari, Petrovac, Kučevo, Žagubica). Uz svaki oglas možete postaviti i fotografije, a po potrebi i lokaciju na mapi. Postavljanje oglasa je omogućeno i bez registracije kod nas, preko vašeg fb naloga.\nBanja Ždrelo - Smeštaj, wellness centar, turizam, mapa\nHomolje i opština Žagubica predstavljaju oblast u istočnoj Srbiji, jasno ograničenu planininskim vencima sa svih strana. Opstina Žagubica i područje Homolja sa očuvanim prirodnim bogatstvima, koja predstavljaju harmoniju veoma privlačnih ambijentalnih vrednosti kao što su reljefni oblici, očuvane šume, čisti vodotokovi, termalni izvori i vrela, kao i više kulturno-istorijskih spomenika, ima sve predispozicije da preraste u turistički centar Istočne Srbije.\nO opštini Žagubica, obrazovanje, kultura, turizam, ekologija, poljoprivreda, javna preduzeća, privreda, organizacija, sport, kontakt...\nDom zdravlja Žagubica sprovodi mere primarne zdravstvene zaštite na teritoriji opštine Žagubica, koja obuhvata 17 naselja sa 14823 stanovnika raspoređenih na 770 km˛. Ustanova danas predstavlja zaokruženu radnu celinu u prostornom, kadrovskom i tehničko-tehnološkom sadržaju i u potpunosti obezbeđuje kvalitetnu zdravstvenu zaštitu...\nTehnicki škola Žagubica\nTehnička škola Žagubica počela je s radom 1979 god.Danas ova škola obrazuje učenike za područija rada ugostiteljstva, turizma i mašinstva.\nOsnovna škola Žagubica\nOsnovna skola Moša Pijade je jedna od najstarijih škola u opštini Žagubica.Prema zvanicnim podacima Školstva Srbije 1804-1918.


U Radalju svečano otvoren most obnovljen solidarnim sredstvima radnika Narodne banke Srbije – Opština Mali Zvornik\nU Radalju svečano otvoren most obnovljen solidarnim sredstvima radnika Narodne banke Srbije\nNavigacija:Početna/Vesti/U Radalju svečano otvoren most obnovljen solidarnim sredstvima radnika Narodne banke Srbije\nObjavio Opština Mali Zvornik|2017-08-01T16:35:22+02:001 avgusta, 2017|Vesti|0 komentara\nMost na reci Ravnaji u malozvorničkom selu Radalj, za čiju obnovu su sredstva obezbedili radnici Narodne banke Srbije, danas je svečano otvoren i pušten u upotrebu.\nNovi most podignut je na mestu onog koji je 2014. stradao u poplavama. Izgradnja mosta koštala je 4,5 miliona dinara, a finansirali su je zaposleni u Narodnoj banci Srbije (NBS), koji su taj iznos prikupili solidarnim izdvajanjima od svojih zarada.\nU ime kolektiva Narodne banke Srbije na ceremoniju otvaranja mosta stigao je Branko Čerevicki, koji je, u prisustvu predstavnika opštinskog rukovodstva, obavio simbolično presecanje vrpce, čime je most zvanično otvoren za saobraćaj i pušten u upotrebu.\nU obraćanju novinarima on je rekao da su zaposleni u Narodnoj banci zadovoljni što su učestvovali u humanitarnoj akciji za obnovu mosta i što su za oko 100 porodica iz obližnjeg zaseoka rešili veliki problem i omogućili bolju saobraćajnu komunikaciju sa ostatkom opštine.\nOn je rekao da se zaposleni u NBS trude da pomognu kad god mogu, da nameravaju da organizuju još ovakvih akcija, a da su do sada pomogli ukupno 5 opština. Prema njegovim rečima, u akcijama koje oraganizuju oni pomažu ustanove od javnog značaja, najčešće predškolske ustanove i škole. Izdvajanja su bila dobrovoljna, a za prikupljanje sredstava za obnovu mosta u Radalju zaposleni su izdvojili od jedne do sedam dnevnica.\n„Videli smo kako ljudi ovde žive i odlučili da pomognemo. Sve se odvijalo pod kontrolom Narodne banke Srbije. Razmatrali smo svaki projekat, kontrolisali svaku javnu nabavku. U ovoj humanitarnoj akciji učestvovali su svi zaposleni, uključujući i guvernerku Jorgovanku Tabaković, kojoj se ovom prilikom zahvaljujem“, rekao je Čerevicki.\nPredsednik opštine Mali Zvornik Zoran Jevtić takođe se zahvalio guvernerki Jorgovanki Tabaković i svim zaposlenima u Narodnoj banci Srbije na donaciji za izgradnju mosta. On je rekao da je za njega veliki gest u današnjem vremenu kada se neko odrekne dela svoje zarade da bi drugom pomogao.\nNa svečanom otvaranju mosta, Jevtić je Čerevickom predao zahvalnicu koju je Opština Mali Zvornik dodelila guvernerki Dr Jorgovanki Tabaković i zaposlenima u Narodnoj banci Srbije, na ime iskazane humanosti i časnog primera, koji su svojim gestom dali budućim pokoljenjima.\nJevtić je istakao da je veoma zahvalan što se opština Mali Zvornik našla među pet opština u Srbiji, kojima su zaposleni u NBS odlučili da pomognu i dodao da je na ovaj način uspešno nastavljen rad na uređenju bujičnih reka i prevenciji od poplava, započet uz pomoć Vlade Srbije i Kancelarije za javna ulaganja, koja je prethodno finansirala obnovu pet mostova u opštini porušenih u poplavama.\n„Sledeći korak je uređenje rečnog korita na ovoj deonici, koja se pokazala kao vrlo kritična usled jakih padavina. Trenutno radimo na pripremi projektno tehničke dokumentacije, koja bi tebalo da bude završena za oko mesec dana, nakon čega ćemo pokušati da pronađemo sredstava za uređenje ovog dela korita reke. Osim toga, planirali smo i uređenje atarskih puteva prema naseljima Lipovo Brdo i Jezdimirovići, kako bi čitav ovaj prostor znatno bolje funkcionisao“, objasnio je Jevtić.\nOn je najavio da će se opština potruditi da, iako reka Radalj, kao vodotok prve kategorije, nije u njenoj nedležnosti, u saradnji sa preduzećem „Srbija vode“ iznađe način za uređenje još jednog preostalog mosta na toj reci.\nPredstavnica izvođača radova, firme „Stobeks“ iz Loznice, Milica Tadić, inače, rukovodilac radova na izgradnji mosta na Ravnaji, saopštila je da su radovi završeni u roku.\n„Gradna je trajala 45 dana. Sve se odvijalo bez problema, uz podršku opštine, kad god je bila potrebna neka pomoć. Jedino su se pripremni radovi odvijali uz određene teškoće, zbog nedostatka prilaza, ali je i to u saradnji sa opštinom vrlo brzo prevaziđeno“, ispričala je Tadić.\nGovoreći o tehničkim karakteristikama objekta, ona je rekla da su njegove dimenzije 4,5 m širina i 7,9 m dužina, te da je sagrađen od izuzetno kvalitetnog betona, koji može da izdrži velika opterećenja.\nTokom gradnje poštovana je sva procedura, uključujući i period mirovanja od 28 dana nakon poslednje betonaže, zbog čega se na zvanično otvaranje mosta čekalo mesec dana.


Vesti online / Vesti / Svet / "Beč nije čekaonica"\n"Beč nije čekaonica"\nAustrijski kancelar Verner Fajman pozvao je Nemačku da direktno preuzima izbeglice iz Grčke i susednih država Sirije tako što će izdavati sertifikate za njihovo proputovanje do odredišta, ali je, kako kaže, prethodno neophodno da nemačka vlada utvrdi kvote za izbeglice iz Grčke, Turske ili Jordana.\nProzvao komšije: Verner Fajman\nFajman je za bečki list "Kurir" rekao da taj dokument mora da obezbedi da izbeglice koje dospeju do nemačke granice mogu u tu zemlju i da uđu. Istakao je da više nije podnošljivo da se dnevno propušta više hiljada ljudi, a na drugoj strani Nemačka saopšti Austriji da će tog dana primiti svega 1.000 do 2.000 osoba.\nFond za begunce\nFajman se zalaže i za uspostavljanje fonda EU za izbeglice u Evropi, sličan onom za spasavanje banaka. Po njegovim rečima, novac bi trebalo da se koristi za zaštitu spoljnih granica EU u Grčkoj, ali i za pokrivanje troškova za tražioce azila.\nPonovio je da Austrija ne sme postati "čekaonica za izbeglice" zbog Nemačke, i da će se zvanični Beč boriti protiv toga.\nIz kabineta kancelara je objašnjeno da bi, ako Nemačka prihvati ovaj predlog, Austrija propuštala samo one izbeglice koje žele tamo da odu da bi podneli zahtev za azil ili imaju sertifikat za proputovanje, a koji bi izdavale nemačke vlasti.\n* Bavarska sama zatvara granice\n* Grčka povukla ambasadora iz Austrije\nSVET Merkelova pritiska Beč\nSVET Fajman protiv novih zidova\nSVET Austrija uvodi azil "na određeno vreme"


Aug 15, 2019 Kaspersky\nKompanija Kaspersky najavljuje otvaranje svog prvog Transparency centra u azijsko-pacifičkom regionu, čiji će domaćin biti CyberSecurity Malaysia – nacionalna sajberbezbednosna agencija Malezije. Treći centar za reviziju kodova kompanije Kaspersky nalaziće se u poslovnom objektu Menara Cyber Axis, u tehnološkom gradu Sajberdžaja, u kom su smeštene ključne vladine sajber agencije.\nPoput objekata u Cirihu i Madridu, Transparency centar u Maleziji će ovlašćenim partnerima i predstavnicima vlada pružiti mogućnost da pregledaju izvorni kod rešenja kompanije Kaspersky. Novi centar će funkcionisati i kao informativni centar u kom će posetioci imati priliku da saznaju više o inžinjeringu i praksi obrade podataka kompanije Kaspersky.\nPredstavnici vlada i velike kompanije koje su klijenti kompanije Kaspersky biće u mogućnosti da pristupe revizijama kompanijskih rešenja i usluga. Takođe, mogu pregledati izvorni kod rešenja namenjenih potrošačima i velikim kompanijama kao što su – Kaspersky Internet Security (KIS); Kaspersky Endpoint Security (KES) i Kaspersky Security Center (KSC).\nOsim ovoga, zainteresovane strane takođe mogu pregledati sve verzije Kaspersky nadogradnji i ažuriranih AV-baza podataka, kao i informacije koje kompanija obrađuje, poput fidova podataka iz Kaspersky proizvoda koji se šalju na cloud infrastrukturu Kaspersky Security Network (KSN). Pristup Transparency centru dostupan je na zahtev. Više informacija o načinu rada Kaspersky Transparency centara dostupno je na veb sajtu.\nPovodom najave otvaranja novog Transparency centra, Judžin Kasperski (Eugene Kaspersky), generalni direktor kompanije Kaspersky, je izjavio: „Divan je osećaj biti ovde u Kuala Lumpuru – u srcu azijsko-pacifičke regije – da najavimo otvaranje našeg trećeg Transparency centra. Želimo da pokažemo klijentima i vladinim predstavnicima da su naši proizvodi 100% pouzdani i da pružaju najviši nivo sajberbezbednosne zaštite. Otvaranje novog Centra takođe dokazuje da aktivnosti koje smo planirali u okviru naše Inicijative za globalnu transparentnost teku po predviđenom planu.”\n„Uzbuđeni smo što ćemo otvoriti vrata ovog digitalnog haba kako bismo korisnicima pružili priliku da saznaju više o uslugama i mogućnostima koje nudi kompanija Kaspersky u oblasti sajber bezbednosti u našem regionu. Kao promena paradigme za industriju sajber bezbednosti, ovaj objekat – prvi u regionu – biće smešten u središtu budućeg sajberbezbednosnog centra u Sajberdžaji, zahvaljujući saradnji sa agencijom CyberSecurity Malaysia. Zahvalni smo na njihovom poverenju i posvećenosti, jer to pokazuje da privatne kompanije i javne agencije mogu sarađivati kako bi pružili još napredniju zaštitu korisnicima od sajber kriminala” izjavio je Stefan Noimajer (Stephan Neumeier), generalni direktor za područje azijsko-pacifičkog regiona u kompaniji Kaspersky.\nNovi Centar je deo Inicijative za globalnu transparentnost – ključnog projekta kompanije Kaspersky čiji je cilj da izađe u susret sve većim zahtevima koje upućuju partneri i predstavnici vlada, u vezi sa informacijama o tome kako funkcionišu proizvodi i tehnologije kompanije Kaspersky. Centar će biti otvoren za prve posetioce početkom naredne godine.\nDato’ Ts Dr Amirudin Abdul Wahab, generalni direktor agencije CyberSecurity Malaysia je izjavio: „Kompanija Kaspersky će otvoriti svoj Centar u Sajberdžaji i veoma smo uzbuđeni što ćemo biti domaćini prvom Transparency centru kompanije Kaspersky u Aziji. Kako se sajber pretnje u Maleziji i regionu konstantno razvijaju smatramo da je ključno da privatne kompanije i vladine agencije izgrade međusobno poverenje i ostvare saradnju.”\n„Spremnost kompanije Kaspersky da otvori svoja vrata i omogući pristup procesu obrade podataka dodatno ukazuje na njihovu transparentnost. Kompanija će takođe deliti svoje nalaze i zapažanja kako bi unapredila industriju sajber bezbednosti. Zaista se nadamo da će naše partnerstvo biti primer drugim vladama i privatnim entitetima da sarađuju u korist svojih građana i industrije sajber bezbednosti” dodaje Dato’ Dr Amirudin.\nOd najave Inicijative za globalnu transparentnost u oktobru 2017. godine, ostvaren je značajan naredak:\n· Započeto preseljenje podataka klijenata i infrastrukture za evropske korisnike iz Rusije za Cirih, koje treba da bude kompletirano do kraja 2019. godine\n· Otvorena su dva Transparency centra u Evropi – u Cirihu (novembar 2018) i Madridu (jun 2019). Centar u Španiji takođe služi kao informativni centar za ključne partnere kompanije.\n· Uspešno sprovedena SOC2 revizija tipa 1 (the Service Organization Control for Service Organizations). Završni izveštaj koji je objavila jedna od kompanija koja se nalazi u grupi „Velike četvorke“ (Big Four), a koja pruža profesionalne usluge revizije, potvrđuje da su razvoj i baze podataka o pravilima za otkrivanje pretnji koje pruža kompanija Kaspersky (AV baze podataka) zaštićeni od neovlašćenih promena od strane jake bezbednosne kontrole. Da saznate više o Kaspersky SOC 2 izveštaju posetite sajt\n· Kompanija nastavlja sa podrškom svog programa Bug Bounty programa. Od najave proširenja programa, kompanija je razrešila 66 grešaka koje su prijavili istraživači bezbednosti i dodelila nagrade u vrednosti od skoro 45.000 dolara. Kompanija podržava i Disclose.io okvir koji pruža podršku istraživačima ranjivosti koji su zabrinuti zbog negativnih pravnih posledica svojih otkrića.


Škola za tekstil i dizajn Leskovac i kompanija Falke – Reforma srednjeg stručnog obrazovanja\nMare Karanfilović, direktorka Škole za tekstil i dizajn u Leskovcu, videla je u dolasku nemačke tekstilne kompanije Falke 2012. godine ogromnu priliku za mlade u regionu. Ova škola, inače jedna od starijih škola u Srbiji sa tradicijom dugom 125 godina, uspostavila je sa kompanijom Falke uspešnu saradnju sa ciljem da se spremno odgovori na potrebe rastuće tekstilne industrije u regionu. Direktorka škole i generalni direktor Falke-a, Martin Niland, postigli su dogovor da obrazovanje mladih ubuduće bude više usmereno ka potrebama tekstilne kompanije, tj. da već u školi učenici imaju znatno veće veze sa praksom.\nS tim ciljem, u junu 2014. godine, uz podršku GIZ-a i kompanije Falke, u školi je otvoren trening centar u kome se sada odvija praktična nastava za učenice i učenike ove škole. GIZ je renovirao prostor i opremio trening centar alatima i uređajima neophodnim za funkcionisanje mašina koje je donirala kompanija Falke. Instalirano je petnaestak mašina, dva automata za pletenje čarapa, zatim ručne, automatizovane i kružne pletaće mašine. Učenici/ce na praktičnoj nastavi u trening centru samostalno izrađuju čarape na mašini koju je donirala kompanija Falke. Njima je izuzetno važno da se osposobe za rad, kako bi odmah nakon završetka školovanja mogli da se uključe u proizvodnju. Prodajom proizvedenih čarapa po simboličnoj ceni obezbeđuju se sredstva i materijali za dalju obuku.\nKroz praktičnu nastavu koja se odvija u školskom trening centru, ali što je još važnije, i kroz stručnu praksu u kompaniji Falke, učenici/ce stiču veće šanse za zapošljavanje jer je program obuke takav da im omogućava da odmah nakon završenog školovanja odgovore na zahteve sveta rada. Praksa u fabrici učenicima pruža priliku da upoznaju kompaniju i osete atmosferu u radnom okruženju, a poslodavcu daje šansu da proceni buduće svršene učenike i svoje potencijalne radnike.


Nova pojačanja Zlatibora – Vila As\nNova pojačanja Zlatibora\nSrpskoligaš iz Čajetine nastavio je da maksimalno koristi pauzu u prvenstvu i da ojačava ekipu, kako bi što sigurnije obezbedio uspešno proleće i mnogo bolju poziciju na tabeli. Posle Divca, Marjanovića i Radojičića, u Zlatibor su stigli i Slobodan Nikačević, Marko Radović, Stefan Stojanović i Đorđe Glišović.\nSlobodan Nikačević, nekadašnji kapiten i najbolji igrač srpskoligaša iz Priboja, kao odlični krilni napadač, svakako će značajno doprineti Zlatiboru u fazi napada, što je neophodno u borbi za bolji plasman. Nikačević je jedno vreme uspešno nastupao i za Slogu iz Kraljeva. U Zlatiboru očekuju da će Nikačević, kao nekada Ljupko Ljujić, ostati zapamćen po golovima i odličnim igrama. Marko Radović, takođe Pribojac, stigao je iz Budućnosti Krušika iz Valjeva, a pamte se odlične partije ovog ofanzivnog levog beka u dresu FAPa u srpskoligaškoj konkurenciji.\nIzvor: facebook – privatna arhiva\nNapad Zlatibora na proleće predvodiće Stefan Stojanović, odlični golgeter koji dolazi iz prvoligaša Radničkog iz Pirota, a mreže je tresao i u dresovima Radničkog iz Svilajnca, Radničkog iz Kragujevca i BSK-a iz Borče. Đorđe Glišović, Čajetinac, pouzdani štoper vraća se u matični klub iz Jedinstva Puteva.\nPo rečima predsednika kluba Veljka Radulovića, očekuje se dolazak još jednog iskusnog igrača na poziciji zadnjeg veznog i jednog talentovanog bonus igrača. Okupljanje je zakazano za ponedeljak, a ekipa će se u drugoj polovini februara preseliti na crnogorsko primorje i tamo odraditi deo priprema.\nDanas – Smučarski kup “Nada Zlatibora”\nFIS Balkan kup – drugi dan


Datum kreiranja petak, 20 jul 2018 09:39\nSkupština je usvojila završni račun budžeta grada za 2017. godinu Izveštaj o završnom računu podneo je načelnik budžeta Željko Tabašević koji je konstatovao da je budžet iznosio 3,1 milijardu . U Skupštini se čuo neprimeren govor i uvrede.\nDatum kreiranja petak, 20 jul 2018 05:16\nSednica Skupštine grada Valjeva biće održana danas sa početkom u 10 sati. Iako je bilo očekivano , na ovoj sednici nema rebalansa budžeta.\nDatum kreiranja sreda, 18 jul 2018 04:39\nSocijalistička partija Srbije 28 godina postojanja obeležila svečanom sednicom Glavnog odbora u Valjevu. „Mi izdajnici nikad nismo bili i niti ćemo biti“, poručio je predsednik partije Ivica Dačić.\nDatum kreiranja sreda, 18 jul 2018 04:35\nLokalni front izneo podatke po kojima je grad 8,5 meseci plaćao skuplje struju nego što bi trebalo jer su sva merna mesta u gradu bila na rezervnom snabdevanju bez prekida. Iznete procene govore da je struja plaćana skuplje čak 60%.\nDatum kreiranja utorak, 17 jul 2018 05:46\nDatum kreiranja subota, 14 jul 2018 05:41\nDatum kreiranja petak, 13 jul 2018 05:48\nDatum kreiranja petak, 06 jul 2018 06:31\nDatum kreiranja sreda, 04 jul 2018 05:32\nGradjani nisu dovoljno obavešteni\nProtestna vidovdanska šetnja\nOdgovor na pitanje-Ko se pita?\nLokalni front: Da li je Milutinović govorio o sebi?\nStrana 10 od 97


Zbog radova u Sremskoj ulici - zabrana saobraćaja\nNovosadska toplana u ponedeljak počinje sa radovima na\nrekonstrukciji vrelovodne mreže i priključaka u bloku ulica Sremske, Železničke i Vase Stajića.\nZbog pomenutih radova, prema Rešenju Gradske uprave za saobraćaj i puteve, za vreme trajanja radova privremeno će biti izmenjen režim saobraćaja u zoni radova.\nZbog pomenutih radova u Sremskoj ulici biće zabranjen saobraćaj, od raskrsnice sa Ulicom Vase Stajića do raskrsnice sa Železničkom ulicom.\nPrivremena izmena režima saobraćaja u bloku pomenutih ulica trajaće do 26. septembra.\ncentar Novi Sad sremska toplana železnička


Rodne ekonomske nejednakosti u komparativnoj perspektivi: Evropska unija i Srbija\nIzdavač(i): SeConS, Institute for Sociological Research of the Faculty of Philosophy in Belgrade\nStudija predstavlja obuhvatnu analizu rodnih nejednakosti u sferi ekonomske participacije i distribucije ekonomskih resursa u uporednoj perspektivi, koja omogućava da se stanje u Srbiji sagleda u odnosu na Evropsku uniju (EU). Nastala je iz potrebe da se definiše relativno obuhvatan i sistematski analitički okvir kao temelj za proučavanje rodne ekonomske nejednakosti. U domaćoj i stranoj vodećoj literaturi ove nejednakosti se najčešće posmatraju u sferi participacije na tržištu rada, što nužno sužava, a time i iskrivljuje sliku o rodnim ekonomskim nejednakostima.\nStudija nudi sistematski pregled relevantnih teorija i metodoloških pristupa, opisuje i analizira stanja u Evropskoj uniji i Srbiji i daje pregled najvažnijih politika koje predstavljaju važne determinante oblikovanja sistemskih okvira u kojima se rodni odnosi uspostavljaju i menjaju. Analiza stoga polazi od teorijske i metodološke rasprave o proučavanju rodnih ekonomskih nejednakosti u savremenoj sociologiji, ekonomiji i feminističkoj teoriji. U nastavku se ove nejednakosti prema nizu dimenzija proučavaju na empirijskom novou i najzad se analiziraju aktuelne politike rodne ravnopravnosti.\nPored nejednakosti na tržištu rada, studija analizira nejednakosti u pristupu i distribuciji ekonomskih resursa, odnosno ekonomske nejednakosti unutar porodice i domaćinstva i konflikata koji nastaju pri usklađivanju kućnog i tržišnog rada. Publikacija se koristi kao deo literature na studijama sociologije na Filozofskom fakultetu Univerziteta u Beogradu.


NASA: Jedinjenje štetno po ozonski omotač opstaje u atmosferi - National Geographic Srbija\nNASA: Jedinjenje štetno po ozonski omotač opstaje u atmosferi\nIstraživanje koje je sprovela NASA, pokazuje da Zemljina atmosfera sadrži neočekivano veliku količinu jedinjenja koje je štetno po ozonski omotač i koje je zabranjeno već decenijama širom sveta.\nOBJAVLJENO: 21. 08. 2014.\nUgljenik tetrahlorid (CCl4), koji se nekada koristio u uređajima za hemijsko čišćenje i kao agens za gašenje vatre, regulisan je Protokolom iz Montreala 1987. godine zajedno sa drugim hlorofluorkabonatima koji uništavaju ozon i doprinose povećanju ozonske rupe iznad Antarktika. Potpisnice protokola prijavile su da nije bilo novih emisija CCl4 između 2007-2012.\nMeđutim, novo istraživanje pokazalo je da svetska emisija CCl4 u proseku iznosi 39 kilotona godišnje, što je otprilike 30 odsto od vrhunca emisije pre međunarodnog sporazuma.\n"Ne bi trebalo da ga vidimo uopšte.", rekao je Kving Liang, naučnik za atmosferu NASA-e i vodeći autor istraživanja. "Očigledno je da postoje ili neka industrijska curenja koja nisu identifikovana ili velike emisije iz kontaminiranih područja ili neki nepoznat izvor CCl4".\nOd 2008. godine, CCl4 je obeležen kao uzroko oko 11 odsto hlora koji šteti ozonu, što nije dovoljno za promenu opadajućeg trenda supstanci koje štete atmosferi. Ipak, naučnici i regulatori žele da znaju izvor neobjašnjenih emisija.\nSkoro čitavu deceniju, naučnici su debatovali o tome zbog čega su se posmatrani nivoi CCl4 u atmosferi smanjivali sporije od očekivanog.\n"Da li postoji fizički proces gubljenja CCl4 koji ne razumemo ili postoje izvori emisija koji nisu prijavljeni ili uočeni?", pita se Liang.\nSa nultom emisijom CCl4 prijavljenom između 2007. i 2012. godine, atmosferska koncentracija jedinjenja trebalo je da opadne očekivanom stopom od 4 odsto godišnje. Posmatranja sa zemlje pokazala su da se atmosferska koncentracija smanjuje samo za 1 odsto godišnje.\nDa bi istražili razliku, Liang i njegove kolege iskoristili su NASA-in 3-D GEOS klimatski model i podatke sa globalne mreže posmatranja sa zemlje. Simulacije globalne hemije atmosfere i gubitka CCl4 usled interakcije sa tlom i okeanima ukazuju na neidentifikovani izvor CCl4. Rezultati su proizveli prvi kvantitativan proračun prosečne svetske emisije CCl4 od 2000. do 2012. godine.\nPored neobjašnjenih izvora CCl4, rezultati su pokazali da hemikalija ostaje u atmosferi 40 odsto duže od onoga što se mislilo.\n"Ljudi misle da su se emisije supstanci koje štete ozonskom omotaču zaustavile zbog Protokola iz Montreala.", kaže Pol Njuman, glavni naučnik za atmosferu pri NASA i ko-autor studije i dodaje: "Nažalost, i dalje postoji glavni izvor CCl4 na svetu."\nNASA nadgleda Zemljine vitalne znake sa zemlje, iz vazduha i iz svemira pomoću flote satelita, letelica i osmatračnica na zemlji. NASA je razvila nove načine osmatranja i proučavanja Zemljinih isprepletanih prirodnih sistema sa dugoročnim podacima i alatima za kompjutersku analizu kako bi bolje videli kako se planeta menja. Agencija deli svoje jedinstveno znanje sa svetskom zajednicom i radi sa institucijama u Sjedinjenim Državama i širom sveta kako bi doprinela razumevanju i zaštiti naše domaće planete.\nozon Hemija Sjedinjene Države\nNovo sintetičko jedinjenje može da neutrališe hemijsko oružje za par minuta\nZašto je deci neophodna igra?


Griboski: Moskva nije partner zapada, već ima svoje interese\nPredsednik Instituta za versku i javnu politiku, Džozef Griboski, osvrnuo se u razgovoru za "Glas Amerike" na situaciju u Avganistanu, Iranu i Pakistanu - zemljama koje u međunarodnoj politici dobijaju sve veći prioritet, kao i na američko-ruske odnose.\nGriboski: “SAD nisu postigle značajniji progres u Avganistanu ili Pakistanu, jednom otvorenom, a drugom latentnom žarištu sukoba. Prema izveštaju generala Mekristala, u Avganistanu su potrebne dodatne trupe da bi se samo održala stabilnost, da ne govorimo o borbi protiv Talibana i al-Kaide, i o kontroverznim predsedničkim izborima. To znači da će takva situacija zahtevati ne samo naše dalje vojno prisustvo, već i izgradnju institucija i struktura za podsticanje građana da steknu poverenje u njih. Što se tiče Irana, Obamina administracija nema jasan pristup iranskom problemu, uprkos problematičnom izboru predsednika Ahmedinedžada. Aktivnosti tamošnje opozicije nekima izgledaju kao preteča tihoj revoluciji, dok je američka administracija umesto da pomogne ta nastojanja previše rezervisano i diplomatski reagovala na predsedničke izbore u toj zemlji. Kako je sada otkriveno da Iran ima još jedno postrojenje za obogaćivanje uranijuma, SAD bi trebalo da preduzmu oštrije mere, jer sankcije neće biti dovoljne. I najzad, u Pakistanu imate predsednika koji se smatra korumpiranim i nedovoljno efikasnim, pa se očekuje da će se situacija u toj zemlji pogoršavati i na političkom i ekonomskom planu”.\nGlas Amerike: Koje opcije stoje pred SAD u pogledu iranskog pitanja?\nGriboski: “Važno je shvatiti da u odnosima sa Iranom nije u pitanju samo jedna opcija. Ako Obamina administracija misli da su jedine opcije sankcije ili vojni agnažman, to ograničava mogućnosti za uspešno delovanje. Mi možemo da održavamo odnose sa Iranom i dok je pod sankcijama, možemo istovremeno da jačamo međunarodnu koaliciju protiv te zemlje, da podržimo i ohrabrujemo demokratske i opozicione pokrete, itd. Mislim da je u ovom momentu važno podržati opozicione grupe. Znamo na osnovu iskustva u Iraku da revolucije uvezene spolja obično nisu uspešne, pa stoga treba podržati aktivnosti opozicije na terenu, kakve postoje u sadašnjoj situaciji u Iranu”.\nGlas Amerike: Kako biste definisali najnoviji razvoj odnosa SAD-Rusija i da li vidite Rusiju kao zapadnog partnera?\nGriboski: “Predsednik Medvedev i premijer Putin vide Rusiju kao zapadnog partnera, a tako je vidi i Bela kuća. Rusija, međutim, nije partner; ona ima svoje interese; ona recimo prodaje oružje Iranu i podržava neke akcije koje su u direktnoj suprotnosti sa američkim interesima, mada u nekim zemljama sarađuje, kao što je Avganistan. Problem je u tome što administracija nije sasvim odredjena i čvrsta u svom stavu prema Moskvi. Obama je odustao od izgradnje raketnog sistema u Poljskoj i Češkoj Republici i nada se podršci Rusije u pogledu Irana, Avganistana i situacije na Bliskom istoku. Optimalna saradnja dve države najverovatnije će se razvijati u oblasti borbe protiv terorizma”.


Kopli: Gestovi dobre volje mogli bi da se protumače kao slabost\nUrednik i izdavač časopisa “Odbrana i spoljni poslovi - strateška politika”, Gregori Kopli govori za "Glas Amerike" o spoljnopolitičkim strateškim opcijama SAD i Evropske unije.\nKopli: “Spoljna politika Baraka Obame bi, paradoksalno, mogla da se pretvori u izolacionističku, upravo zbog tendencije stavljanja preteranog naglaska na diplomatiju i politiku ustupaka, recimo prema Iranu, Rusiji, Pakistanu, itd. To bi moglo da se pokaže kontraproduktivnim, jer bi gestovi dobre volje Vašingtona mogli da se protumače kao slabost i rezultiraju suprotnim efektom. S druge strane, SAD će morati da razmotre mogućnost relativno brzog povlačenja, ne samo iz Iraka, već i iz Avganistana, posle obračuna sa Al-Kaidom, čemu doprinose dve realnosti: Kurdistan je zatvorio vojnu bazu Manas, koja je bila od kritične važnosti za američke i savezničke operacije u Avganistanu. Istovremeno, situacija u Pakistanu postaje sve nestabilnija, a ugrožene su i saobraćajne veze za prolaz savezničkih snaga i dostavu materijala. To znači da će vođenje ratnih operacija u Avganistanu biti teško i složeno”.\nGlas Amerike: Kakve bi mogle da budu strateške opcije SAD i EU prema Rusiji i Turskoj?\nKopli: “Turska se udaljava od Evrope i SAD i približava Rusiji. Rusija je sada najveći poslovni partner Turske. Moskva kontroliše protok nafte iz centralne Azije preko Kavkaza do Crnog mora. Posle ruske invazije na Gruziju, Turska i Azerbejdžan nisu imali druge opcije već da se okrenu Rusiji, koja agresivno širi svoju energetsku mrežu. Rusija će kontorlisati i južni naftni tok ka Evropi, pa će time steći i politički uticaj u tim regionima. Mogućim prolaskom naftovoda kroz Iran i Tursku, obe te zemlje će se još više približiti Rusiji. Ovim bi moglo da se zavrsi 150-godišnje zapadno obuzdavanje Rusije i ogromna transformacija fundamentalne geopolitičke situacije u tom delu sveta od vremena Krimskog rata 1853 - 1856. To znači da bi buduća politika Evrope prema Rusiji mogla da bude više partnerskog karaktera, a prema SAD mogla bi da bude uzdržanija”.\nGlas Amerike: Ukoliko Turska nastavi da održava bliske odnose sa Rusijom, kako bi to moglo da se odrazi na Balkan i Srbiju?\nKopli: “Turska bi u tom slučaju daleko lakše odobravala politiku i želje Rusije na Balkanu, pošto Ankara vidi u Moskvi svoj glavni i ključni energetski izvor. Slična situacija bi mogla da bude i sa ostalim zemljama kroz koje bi prolazio gasovod, kao što su Grčka, Bugarska, Srbija, a moguće i Hrvatska. Znači, uticaj Rusije i Turske će na jugoistoku Evrope biti u porastu. Ovo povezivanje zemalja duž linije gasovoda biće korisno ne samo za Rusiju već i za Srbiju, koja je veoma podeljena na unutrašnjem planu, a na spoljnom se kreće u trouglu Vašington-Brisel-Moskva. U ovom momentu, Srbija bi morala da se priseti svog istorijskog identiteta i veličine, a Srbi bi možda mogli ponovo da razmotre ulogu monarhije, kao nepolitičke, istorijske i ujedinjujuće institucije”.


Šapić će morati da podnese ostavku na jednu funkciju\nPolitika Autor:Nataša Latković16. okt. 202019:51\nLider SPAS-a Aleksandar Šapić, koga možda čeka i ministarsko mesto, već sada se nalazi u problemu. On je, naime, nedavno po treći put izabran za predsednika Opštine Novi Beograd, a prethodno mu je potvrđen i poslanički mandat u Skupštini Srbije. Budući da su te dve funkcije po zakonu nespojive, Šapić će verovatno biti prinuđen da podnese ostavku na jednu od njih.\nSkupština Srbije konstituisana je pre više od dva meseca, a na sajtu Agencije za sprečavanje korupcije još nisu objavljene imovinske karte većine poslanika, koji su prvi put izabrani na tu funkciju u parlamentu.\nŠapić: Ne mora da znači da SPAS ne ide u Vladu\nU Skupštini 11 poslanika bez poslaničke grupe\nZa razliku od njih, Aleksandar Šapić je početkom septembra prijavio svoja primanja iz parlamenta, gde kao poslanik zarađuje 33.148 dinara (verovatno prima samo paušal).\nMeđutim, lider SPAS-a nedavno je po treći put izabran za predsednika Opštine Novi Beograd i na toj funkciji, sudeći po podacima sa sajta Agencije, mesečno prima platu od 123.703 dinara.\nDržavnim funkcionerima zakon omogućava da u isto vreme obavljaju više poslova uz dozvolu Agencije, ali postoje funkcije koje su nespojive.\nTako narodni poslanik ne može biti funkcioner u organima izvršne vlasti, što piše u Ustavu, a o čemu se izjašnjavao i Ustavni sud. Zbog takve odluke ostavku je na mesto gradonačelnika Jagodine morao da podnese Dragan Marković Palma koji je potom izabran za predsednika Skupštine opštine Jagodina.\nU nameri da saznamo za koju funkciju će se opredeliti, portal Nova.rs kontaktirao je i samog Aleksandra Šapića, ali je on odbio da da izjavu za naš portal.\nPada bastion opozicije, SNS bira – Šapić, Dačić ili preletač\nNemanja Nenadić iz Transparentnosti Srbija kaže da bi poslanik mogao da obavlja funkciju predsednik opštine mora da dobije pozitivno mišljenje Agencije za sprečavanje korupcije, a da bi se uputio zahtev Agenciji, prethodno je potrebno dobiti pozitivno mišljenje skupštinskog odbora.\n„Budući da skupštinski odbor nije formiran, nisu ispunjeni uslovi za podnošenje zahteva Agenciji“, navodi Šapić za Nova.rs.\nZoran Stojiljković, bivši član Odbora Agencije za borbu protiv korupcije, navodi za Nova.rs da se neko u isto vreme ne može naći u zakonodavnoj i izvršnoj vlasti, pa makar to bilo i na lokalu, a da se ne obrati Agencije. On kaže da su se ranije ovakvi slučajevi okončavali tako što je funkcioner podnosio ostavku na jednu od funkcija.\n„Ovo je situacija u kojoj u predugom roku nema tela koje mora da odluči, jer skupštinski odbori i organi još nisu formirani. Nije nemoguće da ukoliko Šapić uđe u sastav izvršnih vlasti da dobije neku treću funkciju i da se to tako razreši“, zaključuje Stojiljković.\nAleksandar ŠapićOpština Novi BeogradSkupština Srbije\nZašto kažeš "porodica", a misliš "homofobija": Vučić na ivici govora mržnje


Novi rokovi za predaju finansijskih izveštaja i poreskog bilansa za 2019. godinu\nPodsećamo obveznike da prema Uredbi o pomeranju rokova za održavanje redovne sednice skupštine privrednog društva i dostavljanje godišnjih i konsolidovanih finansijskih izveštaja privrednih društava, zadruga, drugih pravnih lica i preduzetnika, kao i rokova za podnošenje prijava za porez na dobit i poreza na prihod od samostalne delatnosti, važenja licenci ovlašćenih revizora i licenci za vršenje procene vrednosti nepokretnosti koje ističu za vreme vanrednog stanja nastalog usled bolesti COVID-19 izazvane virusom SARS-CoV-2 važe novi rokovi za predaju finansijskih izveštaja i poreskog bilansa za 2019. godinu.\nRok za dostavlјanje redovnog godišnjeg finansijskog izveštaja za 2019. godinu je 4. avgust 2020. godine;\nRok za dostavlјanje konsolidovanog godišnjeg finansijskog izveštaja za 2019. godinu je 3. septembar 2020. godine;\nRok za dostavlјanje redovnog godišnjeg finansijskog izveštaja pravnih lica koja imaju poslovnu godinu različitu od kalendarske godine, pod uslovom da je taj rok isticao za vreme trajanja vanrednog stanja je 4. avgust 2020. godine;\nRok za podnošenje poreske prijave za porez na dobit pravnih lica za one obveznike kojima je poreski period jednak kalendarskoj godini je 4. avgust 2020. godine;\nRok za podnošenje poreske prijave za porez na dobit pravnih lica za one obveznike koji imaju poslovnu godinu različitu od kalendarske godine, pod uslovom da je rok za dostavljanje finansijskih izveštaja tih pravnih lica isticao za vreme vanrednog stanja je 4. avgust 2020. godine;\nRok za podnošenje poreske prijave za porez na prihod od samostalne delatnosti obveznika koji vode poslovne knjige u skladu sa članom 43. st. 2. i 3. Zakona o porezu na dohodak građana je 4. avgust 2020. godine.\nVodič za izradu završnog računa\nDogađaji nakon datuma bilansa stanja


Prijedlog zakona: “Zeleno svjetlo” za konverziju kredita u švajcarcima u KM – TuzlaInfo.ba\nPrijedlog zakona: “Zeleno svjetlo” za konverziju kredita u švajcarcima u KM\n09/11/2015 | 20:13\nKomisija za finansije i budžet Doma naroda Parlamentarne skupštine BiH podržala je danas Prijedlog zakona o konverziji kredita u švajcarskim francima u KM, koji je u parlamentarnu proceduru uputio hrvatski delegat Mario Karamatić – prenose agencije.\nObrazlažući predloženi zakon kojim se predviđa da svi ugovori o kreditu u švajcarskim francima budu konvertovani u KM po kursu važećem na dan sklapanja ugovora, Karamatić je rekao da se banke nisu zaduživale u švajcarskim francima, niti su za te kredite imale pokriće u francima.\n“Građani BiH nisu kredite dobili u francima, nego u KM i oni su prevareni i pokradeni. Ovo su fiktivni krediti”, istakao je Karamatić, tražeći da se krediti u švajcarskim francima konvertuju u valutu koja je zakonsko sredstvo plaćanja u BiH.\nPredsjedavajuća Komisije za finansije i budžet Ljilja Zovko izjavila je da je obaveza izabranih predstavnika u parlamentu BiH da štite interes građana, ocijenivši da je ovaj problem trebalo ranije rješavati.\nČlan Komisije i hrvatski delegat u Domu naroda Zdenka Džambas podsjetila je da je cijeli region odavno pristupio rješavanju problema u švajcarskim francima, dok je u BiH ovo prvi pokušaj.\nDragutin Rodić, član Komisije i Kluba srpskog naroda u Domu naroda, izjavio je da delegati treba da imaju socijalnu osjetljivost za građane, ali i da pri donošenju zakona vode računa o njihovoj provodivosti.\n“Brine me primjenjivost ovog rješenja koje može proizvesti dalekosežne posljedice i smatram da je potrebno još konsultacija o njemu”, istakao je Rodić, koji je jedini bio uzdržan prilikom glasanja o Karamatićevom prijedlogu, dok su ostali prisutni članovi Komisije bili za.\nČlanovima Komisije obratio se predsjednik Udruženja građana “Švajcarac” Kemal Duraković, koji ih je zamolio da budu uz 9.802 građana BiH – 6.100 u Federaciji BiH i 3.702 u Republici Srpskoj, koji imaju kredit u švajcarskim francima i koji su u teškoj situaciji.\nKomisija je danas primila k znanju informaciju Centralne izborne komisije /CIK/ BiH za povećanje sredstava za ovu instituciju u budžetu BiH za iduću godinu, uz zaključak da Savjet ministara razmotri taj zahtjev i izjasni se o njemu.\nČlan CIK-a Suad Arnautović informisao je članove Komisije za finansije i budžet da je povećanje sredstava potrebno u radi demokratizacije izbornog procesa.\nOn je naveo da bi dodatna sredstva iz budžeta BiH bila iskorištena za nabavku prozirnih biračkih kutija, obezbjeđivanje video nadzora na biračkim mjestima, kompjutersko uvezivanje biračkih mjesta sa glavnim centrom, te ugrađivanje rampi za lica sa invaliditetom.\nKomisija za finansije i budžet Doma naroda prihvatila je izvještaje o izvršenju budžeta BiH za prošlu godinu, te o njegovoj finansijskoj reviziji.


Ilić-Đurđević: Podrška svim odlukama u interesu građana (VIDEO)\n23/02/2021 | 14:14 ⇒ 20:02 | Autor: SRNA\nInteres skupštinskih većina u Banjaluci i Bijeljini jeste da budu podržane sve odluke koje su u interesu građana, te da o njima postoji konsenzus svih političkih subjekata, poručili su predsjednici banjalučke i bijeljinske Skupštine grada Mladen Ilić i Aleksandar Đurđević.\nBanjaluka - Ilić - ĐurđevićFoto: SRNA\nIlić i Đurđević su poslije sastanka u Banjaluci naglasili da skupštinske većine u ovim gradovima neće ni kočiti ni usporavati, već će biti podrška svim dobrim i kvalitetnim inicijativama.\nOni su naglasili da su neophodne i izmjene Zakona o lokalnoj samoupravi.\nIlić je rekao da su na današnjem sastanku dogovoreni naredni koraci kada je riječ funkcionisanju parlamenata Banjaluke i Bijeljine i saradnji dva najveća grada u Srpskoj.\n- Bijeljina i Banjaluka su regionalni centri, svakako da se mnogo stvari upravo zasniva i zavisi od rada skupština ovih gradova i siguran sam da ćemo ovakvu vrstu odgovornosti na najbolji mogući način opravdati u narednom periodu - izjavio je Ilić.\nPrema njegovim riječima, politička situacija u Bijeljini i Banjaluci je slična, napomenuvši da je zakonodavna vlast na jednoj, a izvršna na drugoj strani političkog bloka.\n- Međutim, kao što ste vidjeli, skupštinske većine i u Banjaluci i Bijeljini su pozvale na saradnju i normalan odnos i funkcionisanje unutar gradskih uprava i na taj način pružili ruku saradnje u narednom periodu, u najboljem interesu građana kako Bijeljine i Semberije tako i Banjaluke i svih ljudi koji u njoj žive - naglasio je Ilić.\nOn kaže da je razgovarano i o izmjenama Zakona o lokalnoj samoupravi koje se očekuju u narednom periodu, te prijedlozima kako one trebaju da izgledaju.\n- Vjerujem da ćemo u narednih nekoliko mjeseci otkočiti one potencijalne probleme sa kojima će se susresti gradovi koji imaju ovakvu vrstu kombinacije izvršne i zakonodavne vlasti i na taj način obezbijediti dalje funkcionisanje gradova koji trebaju da budu okosnica i stub privrede Srpske - naglasio je Ilić.\nĐurđević je rekao da je kohabitacija sama po sebi teška, a postoji u Bijeljini i Banjaluci, ali i u još desetak lokalnih zajednica u Srpskoj.\n- Postoji potreba izmjene Zakona o lokalnoj samoupravi. Pri tom ne mislimo da treba favorizovati bilo zakonodavnu bilo izvršnu vlast, već predvidjeti neke mehanizme i korake koji se mogu preduzeti u ovakvim situacijama- pojasnio je on.\nĐurđević je istakao da i u Banjaluci i Bijeljini trenutno ne postoje načelnici odjeljenja koji obavljaju svoje radne zadatke.\n- Sa druge strane, gradonačelnik nema mogućnost da svojom odlukom imenuje načelnike odjeljenja niti druga lica koja mogu obavljati te poslove. Teško je da će u takvoj situaciji biti moguće napraviti značajniji iskorak - kaže Đurđević.\nKada je riječ o kohabitaciji, Đurđević je rekao da ona nije prijatna ni laka.\n- Ne moramo se politički slagati i biti na istoj strani, ali moramo naći najmanji zajednički imenilac da donosimo odluke koje su u interesu svih sugrađana - naveo je on.\nIlić i Đurđević su istakli da su razgovarali i o izgradnji auto-puta koji će spojiti Republiku Srpsku i Srbiju, odnosno Banjaluku i Bijeljinu sa Beogradom.\nOni su istakli da je to jedan od najvažnijih projekata u Republici Srpskoj, te da će značiti razvojnu šansu i uspostavljanje ekonomskog i "koridora života" za građane Srpske i Srbije.


Sabor SPC vanredno zaseda o KiM? - Sputnjik Srbija\n23:22 26 Januar 2020\n12:53 25.08.2018 (osveženo 13:05 25.08.2018) Preuzmite kraći link\nOdluku o tome mogao bi da donese Sinod već 30. avgusta, za kada je zakazano zasedanje, a kao mogući termin vanrednog zasedanja Sabora spominje se druga polovina oktobra.\nZasedanje će, ako se arhijereji uopšte odluče na to, u svakom slučaju biti održano posle najavljene posete predsednika Srbije Aleksandra Vučića Kosovu i Metohiji 8. i 9. septembra i nekoliko veoma važnih diplomatskih susreta predsednika Vučića sa svetskim liderima tokom septembra.\nTeško je proceniti koliko će raspoloženje naroda na KiM i ono što će Vučić tamo reći uticati na tok rasprave među arhijerejima.\nOno što se može očekivati, ukoliko rasprave bude, to je da stav Crkve, saopšten nakon zasedanja u maju ove godine, o tome da Srbija ne sme da izgubi Kosovo, neće biti promenjen, ali bi mogao uticati na to koliko će glasno Crkva taj stav braniti.\nPod stavom Crkve, inače, podrazumeva se samo ono što zaključi Sabor, Sinod ili izrekne patrijarh, mada je on samo prvi među jednakima.\nSve izjave koje daju pojedini crkveni velikodostojnici, episkopi ili igumani unutar SPC se smatraju njihovim ličnim stavom, ali javnost to ne vidi uvek tako.\nPažnju su tako u poslednje vreme pridobile nedavne izjave episkopa raško-prizrenskog Teodosija, mitropolita crnogorsko-primorskog Amfilohija i igumana Manastira Dečani Save Janjića.\nCrkva se o njihovim izjavama nije oglašavala, jer, kako navode sagovornici Tanjuga, „za njih se mnogo ne haje“, ali ne isključuju mogućnost da bi one jednog dana mogle doći na dnevni red, a posebno kada je u pitanju izjašnjavanje oca Save, čije aktivnosti su, kažu, „dobro poznate najvišim crkvenim i državnim organima“.\nPatrijarh je u nedavnoj besedi nakon liturgije u Crkvi Preobraženja Gospodnjeg na Vidikovcu ponovio da Kosmet ne može biti prepušten na milost i nemilost onima koji su do juče sve rušili i zatirali, ali nije konkretno komentarisao i kritikovao predloge i politiku predsednika Vučića oko KiM.\nVučić: Patrijarhu verujem!\nMesec dana pre majskog sabora SPC, patrijarh je rekao kako se predsednik Vučić „junački bori za Srbe i našu državu na KiM“, a da „njegovo držanje i borba govore da zna šta radi“.\nUz to, njihovi neretki susreti i očigledno međusobno poštovanje i razumevanje nameću utisak da patrijarh neće svojim izjavama da otežava predsedniku traženje kompromisnog rešenja sa Prištinom.\nVučić je i pre par dana ponovio da je tokom poslednjeg susreta sa patrijarhom pojedine vladike upoznao sa situacijom na KiM i svim detaljima u vezi sa rešavanjem tog pitanja.\nOn je u više navrata podsetio i na to da je Srbija sekularna država i da je odvojena od Crkve, da Crkva ima prava na svoje mišljenje, ali i da u svojim stavovima ne nudi nikakvo rešenje.\nSabor, zasedanje, Kosovo i Metohija


Loris: Napadi iz Pariza su nam još u glavama\nGolman Francuske Ugo Loris rekao je su teroristički napadi u Parizu još uvek u glavama njegovih saigrača. Francuzima su još sveža sećanja na novembar prošle godine kada je u pet napada širom Pariza ubijeno 130 osoba, od kojih je jedan bio ispred stadiona Sen Deni u toku meča reprezentacija Francuske i Nemačke.\nFIFA zbog menadžera kažnjava Sevilju, Tvente...\nDisciplinska komisija FIFA novčano je kaznila Santos, Sevilju, Sent Truden i Tvente zbog uticaja treće strane prilikom sklapanja ugovora sa fudbalerima. Santos je kažnjen sa 75.000 švajcarskih franaka i upozorenjem zbog neadekvatne saradnje prilikom procesa, Sevilja je iz istih razloga kažnjena sa 50.000 manje, dok će Sent Truden morati da plati 60.000 franaka.\nEnglezi bez Batlanda na EP?\nGolman Stouka Džek Batland potvrdio je da će propustiti Evropsko fudbalsko prvenstvo u Francuskoj ovog leta zbog povrede skočnog zgloba. "Sada neću moći da budem deo tog iskustva. Mislim da Evropsko prvenstvo za mene nije opcija jer sigurno neću moći da igram do kraja sezone. Teško je pošto sam radio i sve podredio Evropskom prvenstvu u Francuskoj", rekao je Batland za klupski sajt, preneo je Bi-Bi-Si (BBC).\nBarsa platila Suareza 10 miliona manje nego što se misli?\nLiverpul je prelazak Luisa Suareza u Barsu, leta 2014. naplatio 10 miliona funti manje od ranije pominjane cifre, navodi sajt „Futbol Liks“.\nOlimpijakos gost Zvezde 4. marta\nFudbaleri Crvene zvezde i Olimpijakosa odigraće prijateljsku utakmicu 4. marta na stadionu Rajko Mitić, saopštili su beogradski crveno-beli. Predstavnici dva kluba postigli su konačan dogovor i na zadovoljstvo navijača oba kluba, koja gaje prijateljske odnose, Crvena zvezda u Beogradu biće drugi put domaćin najtrofejnijem grčkom timu.\nFSS podneo krivične prijave za dva meča OFK\nFudbalski savez Srbije (FSS) podneo je krivične prijave Tužilaštvu za dve utakmice u kojima je igrao OFK Beograd. U pitanju su dueli sa Spartakom u Subotici 12. marta 2015. u Superligi (2:1) i Donjim Sremom na Karaburmi 2. decembra 2015. u Kupu (5:0), a koje su istraživali nadležni organi UEFA.\nTUŽNA SUDBINA Zarađivao je milione, a sada radi za 11 funti i zlostavljaju ga u zatvoru!\nLevi novi ugovor, Klop spasava Gecea\nRobert Levandovski će verovatno ostati u Bajernu, dok će Bavarce verovatno napustiti Mario Gece, prenose nemački i engleski mediji. Prethodnih meseci se spekulisalo o interesovanju Real Madrida i Mančester Sitija, koji će od sledeće sezone voditi aktuelni trener Bajerna Pep Gvardiola.\nLjoris: Napadi iz Pariza još uvek u glavama\nGolman Totenhema i kapiten francuske reprezentacije, Ugo Ljoris, izjavio je da su njemu i njegovim saigračima pred meč sa Rusijom u Parizu na “Nacionalnom stadionu”, sećanja na terorističke napade u tom gradu i dalje vrlo jaka, ali i da ih to neće omesti na terenu.\nNa osnovu prikupljenih i dobijenih podataka od nadležnih organa UEFA, a na osnovu sumnji u regularnost utakmica 26. kola Super lige Spartak - OFK Beograd (2:1, Subotica, 12. mart 2015) i osmine finala Kupa Srbije iz tekuće sezone OFK Beograd - Donji Srem (5:0, Beograd, 2. decembar 2015), Fudbalski savez Srbije je Tužilaštvu dostavio krivične prijave.\nČelsi spremio 38 miliona za 17-godišnjaka?\nLondonski Čelsi spreman je da ponudi 38 miliona evra za golmana Milana Đanluiđija Donarumu, prenose britanski mediji. Čelsi bi na leto mogao da napusti prvi golman Tibo Kurtoa, dok u londonskoj ekipi, po pisanju medija, nisu zadovoljni kako ga je na nekoliko utakmica ove sezone zamenio Asmir Begović.\nMože li Estonija opet biti prekretnica?\nPre pet i po godina Srbija je poražena od Estonije 3:1 u Beogradu, što se može označiti kao početak sunovrata srpske fudbalske reprezentacije. U međuvremenu su se smenila petorica selektora i na desetine igrača, ali pomaka nije bilo. Od 54 utakmice Srbija je dobila 19, ali samo devet u kvalifikacijama, uz čak 24 poraza.\nOvako izgleda kad vas Ronaldov promašeni penal pogodi u lice! /VIDEO/\nKristijanu Ronaldu nikako ne ide sa bele tačke... Jedanaesterci postaju noćna mora za Portugalca ali i za navijače.\nPjanić bi mogao u PSŽ za 50 miliona\nPari Sen Žermen nije odustao od Miralema Pjanića, a navodno razmatra transfer vredan 50 miliona evra sa Romom. Dva kluba već godinama imaju dobru saradnju, PSŽ je od Rome kupovao Žeremija Meneza 2011. i Markinjosa 2013. godine.\nObamejang: Ostajem u Dortmundu\nNapadač Borusije iz Dortmunda Pjer-Emerik Obamejang tvrdi da neće napustiti klub na leto, iako postoji veliko interesovanje Real Madrida i timova sa Ostrva. Nemački mediji pisali su da je madridski Real spreman da za odličnog napadača iz Gabona izdvoji čak 90 miliona evra, što bi klub iz Dortmunda teško odbio.\nBilja ne razmišlja o odlasku iz Lacija\nFudbaler Lacija Lukas Bilja ne razmišlja o odlasku iz italijanskog kluba. "Ovde mi ide zaista dobro i ne razmišljam o odlasku. Samo želim da se koncentrišem na nastavak sezone", rekao je 30-godišnji Bilja italijanskim medijima.\nPelegrini našao novi posao, ide u Rusiju\nMenadžer Mančester Sitija Manuel Pelegrini po završetku sezone najverovatnije će preuzeti klupu Zenita, izjavio je bivši fudbaler Zenita Aleksander Panov. Panov, čija reč se poštuje u klubu u kojem je ostavio dubok trag, rekao je da je Čileancu ponudjena plata od 3,5 miliona evra godišnje.\nNijang spreman za finale Kupa protiv Juventusa?\nNapadač Milana, Mbaje Nijang, koji je nedavno u saobraćajnoj nesreći povredio zglob, mogao bi da zaigra u finalu kupa protiv Juventusa 21. maja, prenose italijanski mediji.


Gde Investirati | Ryanairu odobreno preuzimanje Laudamotiona\nEvropska komisija dala je zeleno svetlo za preuzimanje austrijske niskobudžetne aviokompsnije Laudamotion irskoj aviokompaniji Ryanair.\n“Etihad Airways” zadržava vlasništvo u kompaniji Air Serbia” sa udelom od 49 odsto i u potpunosti je posvećen partnerstvu, budući da su se nacionalni avio-prevoznik Srbije i avio-kompanija iz Ujedinjenih\nHyundai planira da preuzme FIAT\nJužnokorejski automobilski gigant Hyundai planira da preuzme Fiat Chrysler Automobiles (FCA) grupacija tokom leta, prenose azijski mediji.\nKompanija Air Serbia je danas saopštila da će u letnjoj sezoni imati dvotruko više čarter letova nego prošle godine.\nEtihad smanjio gubitke\nPrihod aviokompanije Etihad iz Ujedinjenih Arapskih Emirata je u 2017. godini porastao na 6,1 milijardu dolara sa 5,9 milijardi, koliko je iznosio 2016. godine.\nBritanska kompanija “Rolls-Royce” saopštila je da će otpustiti 4.600 ljudi, uglavnom u Britaniji, u okviru plana o pojednostavljenju poslovanja i uštedi 400 miliona funti godišnje do kraja 2020. godine.\nVokswagen kaženjen sa milijardu evra\nKompanija Volkswagen objavila je danas da je nemački sud naložio da plate kaznu od milijardu evra zbog skandala sa softverom koji kontroliše emisiju gasova kod dizelskih automobila.\nGeneral Motors u ozbiljnim problemima zbog Trumpovih carina\nCarine na uvoz čelika i aluminijuma koje je nametnuo američki predsednik Donald Trump podižu troškove poslovanja američkog automobilskog diva General Motorsa (GM) koji još uvek procenjuje posledice tih mera, kazala


Vesti online / Sport / Košarka / "Prvo ćevapi i Karađorđeva pa onda analiza utakmice"\n"Prvo ćevapi i Karađorđeva pa onda analiza utakmice"\nCentar Crvene zvezde Majkl Odžo prokomentarisao je dosadašnji tok finalne serije ABA lige.\nOdžo protiv Bitadzea\n- I dalje smo imali nekih grešaka u komunikaciji u odbrani, naročito u prvom poluvremenu, sada idemo da igramo u gostima i te sitnice moramo da popravimo već od početka meča kako se ne bismo doveli u neugodnu situaciju - kaže centar ekipe koja vodi 2:0 protiv evroligaškog predstavnika Budućnosti.\nPred put za Podgoricu Odžo kaže da motivacije ne manjka:\n- Ovo je najviši nivo, igramo finale ABA lige i nema opuštanja. Kao što trenera kaže: 'Isto je jesi li drugi ili poslednji', jedina je razlika ukoliko si prvi. Naš veliki cilj jeste da osvojimo titulu i mislim da nemamo razloga da budemo zadovoljni i opušteni dokle god nismo osvojili trofej.\nIpak, pripreme za rivala mogu da sačekaju:\n- Sada idem na ćevape ili na Karađorđevu šniclu, pa sutra analiziramo snimak. Očekujem da igrači Budućnosti budu još agresivniji u trećem meču, a na nama je da se dobro spremimo. Već smo igrali tamo ove sezone, znamo da će navijači biti glasni, tako da je najveći zadatak da budemo maksimalno koncentrisani i da pokušamo tamo da završimo posao. Dobro je pobediti sa skoro 40 poena razlike, ali lično me nije briga, dovoljno mi je i da pobedimo sa jednim poenom razlike. Imamo dobru šansu da tamo završimo seriju, verujem u ovaj tim. I oni imaju jak tim, talentovani su i iskusni.\nPobede Crvene zvezde su bile vrlo ubedljive, 91:72 i 107:69, prva prilika za povratak titule biće u sredu of 19h.\nPrivedeno 26 osoba tokom utakmice Hajduk...\nKOŠARKA Brejk Podgoričana: Budućnost povela u finalu protiv Zvezde\nKOŠARKA Omić ne da novi brejk: Zvezda kroz iglene uši do izjednačenja\nKOŠARKA Najmanje što Tomiću sada treba jeste euforija\nKOŠARKA Za natenane: Četiri Beronove trojke koje su razgalile zvezdaše (VIDEO)


Najskuplja izborna trka u istoriji SAD dešava se u Ilinoisu - Izazov\nRadio-televizija Srbije 22. oktobra 2017. 21:56\nMeđu kandidatima je i demokrata Kris Kenedi, rođak pokojnog predsednika Džona F. Kenedija, koji bi u uobičajnoj trci mogao biti kandidat sa najvećim bankovnim računom.\nAP napominje da ovo nije uobičajna trka, kao i da su svi kandidati zajedno prikupili više od 100 miliona dolara prošle godine, a većina tog novca dolazi od Prickera i Raunera.\nAmerička agencija navodi da je to skoro ista količina novca kolika je ukupno potrošena u trci za guvernera 2014. godine, odnosno rekordnih 112 miliona dolara u Ilinoisu.\nKandidati su potrošili skoro 30 miliona dolara u prvih devet meseci ove godine, što je sedam puta više od novca potrošenog u istom periodu pre četiri godine, pokazuju podaci Kampanje za političku reformu Ilinoisa.\nPrema rečima direktora za političke podatke Kampanje za političke reforme Ilinoisa Kolina Vilijamsa, ukoliko se taj trend nastavi, trka bi "apsolutno" mogla da prevaziđe najskuplju trku za guvarnera do sada, odnosno rekord oboren u Kaliforniji 2010. godine kada su kandidati potrošili oko 280 miliona dolara.\nPricker, za koga američki biznis magazin Forbs navodi da vredi 3,4 milijarde dolara, potpuno samostalno finansira kampanju.\nSmatra da će ga samofinansiranje učiniti nezavisnim od određenih interesa.\nPricker, takođe, navodi da su "duboki džepovi" neophodni da se suprotstavi Rauneru, koji je utrošio više od 60 miliona dolara svog novca da obnovi akcije Republikanske partije širom te američke savezne države i pobedi na izborima 2014. godine.\nKenedi kaže da veruje da "smo svi mi ogorčeni" zbog novca koji se troši na izbore, ali smatra da demokrate "moraju da odgovore" Rauneru i Republikanskoj partiji.


Promovisan „Partner 2017“ – Beogradski sajam\nPromotivna konferencija povodom 8. Međunarodnog sajma naoružanja i vojne opreme „Partner 2017“ održana je juče na Beogradskom sajmu. Novinarima i gostima obratili su se general-major prof. dr Bojan Zrnić, načelnik Uprave za odbrambene tehnologije SMR, Aleksandar Lijaković, pomoćnik direktora JP „Jugoimport-SDPR“ i Mirjana Lukić, savetnica direktora Beogradskog sajma.\nGeneral Zrnić je podsetio da je ovogodišnji 8. Međunarodni sajam naoružanja i vojne opreme „Partner 2017“ manifestacija koja se održava pod pokroviteljstvom Ministarstva odbrane, u suorganizaciji sa JP „Jugoimport SDPR“ i organizaciji Beogradskog sajma.\n– Veoma smo ponosni na rezultate koje odbrambena industrija postiže poslednjih godina. U 2016. godini izvoz je porastao 63 odsto u odnosu na prethodnu godinu i iznosio je 483 miliona američkih dolara. Pošto je i u prethodnoj – 2015. godini ostvaren rast, jasno je da trend rasta izvoza ima kontinuitet i zato je „Partner“ veoma važan u marketinškom smislu, istakao je general Zrnić.\nNačelnik Uprave za odbrambene tehnologije je rekao da je pored preduzeća koja ulaze u Grupaciju odbrambene industrije Srbije, a koja uz „Jugoimport“ predstavljaju osnovu i okosnicu srpskih potencijala u oblasti NVO, Ministarstvo odbrane autorizovalo i 39 drugih kompanija i privrednih subjekata, pre svega iz segmenta malih i srednjih preduzeća, kao proizvođača NVO od kojih se očekuje da se pojave na predstojećoj sajamskoj manifestaciji.\nPrema njegovim rečima, na Sajmu će, pored proizvodnih kapaciteta, biti predstavljeni i naši kapaciteti iz oblasti istraživanja i razvoja NVO. General je rekao i da se ove godine na Sajmu očekuje rekordan broj renomiranih svetskih izlagača kao i više od 30 stranih delegacija – od ministarskog nivoa do ekspertskih delegacija.\nPomoćnik direktora JP „Jugoimport SDPR“ Aleksandar Lijaković govorio je o tome koliko „Jugoimport“ doprinosi kvalitetu izložbe NVO. On je rekao da se „Jugoimport“ toj sajamskoj manifestaciji pridružio 2004. godine, kad je to bila nacionalna izložba, a danas predstavlja značajan regionalni događaj.\nLijaković je rekao da će na ovogodišnjem sajmu NVO biti prikazana sredstva koja su dugi niz godina u proizvodnji, pre svega artiljerijska, poput sistema NORA B-52, ali i drugih koji su plod njihove razvojne koncepcije, kao što je „lazar“. Prikazaće i neka nova sredstva koja su izlagana na sajmu naoružanja „Ajdeksu 2017“, a domaća publika moći će da vidi i nešto sasvim novo što će biti sajamsko iznenađenje za sve posetioce.\nPomoćnik direktora JP „Jugoimport SDPR“ istakao je da su posle nekoliko godina počeli da opremaju MUP i Vojsku Srbije sredstvima iz „Jugoimportovog“ razvoja, čime se povećava njihova borbena gotovost.\nMirjana Lukić, savetnica direktora Beogradskog sajma, podsetila je na značajne podatke, po kojima se vidi uzlazni trend razvoja te manifestacije – 2004. godine Sajam je imao 23 izlagača, a taj broj je rastao na svakoj sledećoj manifestaciji (održavaju se dvogodišnje) – 40, 62, 74, 88 do broja od 116, koliko je bilo na sajmu NVO održanom pre dve godine.\n– Očekujemo da ovogodišnja manifestacija bude najbolja po mnogim parametrima – obimu, novitetima, broju inostranih izlagača, po većem interesovanju medija ali i brojnijim inostranim delegacijama, istakla je Mirjana Lukić.\nOvogodišnji sajam naoružanja i vojne opreme „Partner“ biće održan od 27. do 30. juna u dve hale Beogradskog sajma – I i IV.


Srbija, 31. decembar/prosinac 2020.\nBeograd: Praznična atmosfera pod maskama\nGlavne ulice prestonice Srbije Beograda okićene su, a građani se pripremaju za doček Nove 2021. godine. Ipak, ovogodišnje praznovanje drugačije je nego prethodnih godina - novogodišnja kupovina se obavlja pod zaštitnim maskama, a organizovanog dočeka Nove godine, prema najavama vlasti, neće biti.\nŠta god da smo pre 365 dana očekivali od 2020., to nismo dobili, jer ono jedino što smo od nje dobili, a nije da smo tražili, nikome nije bilo potrebno. Sada, nakon svega, od 2020. očekujemo još ovo: da se mirno završi, da se više nikada ne vrati i da je što pre zaboravimo.\nPočetak izgradnje metroa u Beogradu i Fruškogorskog koridora, završetak autoputeva do Crne Gore i Prištine, ali i članstvo Srbije u EU su neka od obećanja koja su davana građanima da će se realizovati u 2020. godini.\nProtest frilensera ispred Vlade Srbije\nNekoliko stotina članova Udruženja radnika na internetu održalo je protest 30. decembra ispred zgrade Vlade Srbije, zbog toga što je Poreska uprava poslala više od 2.000 "zahteva za kontrolu" onima koji zarađuju tim radom.\nUkupna cena izgradnje spomenika srednjevekovnom vladaru Srbije Stefanu Nemanji, podignutom ispred nekadašnje Glavne železničke stanice u Beogradu, u okviru projekta „Beograd na vodi”, za građane Srbije je tajna do 2023. godine, iako su ga oni platili.\nSrbija u 2020, godini pandemije COVID-19, nije otvorila nijedno pregovaračko poglavlje u procesu pristupanja Evropskoj uniji. Za vlast to nije izgubljena godina, dok su predstavnici civilnog sektora koji prate evropske integracije Srbije nezadovoljni dinamikom.\n„Apsolutna sprdnja. Trebalo je bolje da odglume“ - ovo je samo jedan od mnogobrojnih komentara skeptika ili, preciznije, teoretičara zavere koji su na društvenim mrežama komentarisali snimak prve vakcinacije protiv korona virusa u Srbiji koja je počela 24. decembra.\nVišespratnice bi mogle iznići na skloništima u Beogradu\nStanovnici tri naselja u Beogradu pobunili su se protiv inicijative Javnog preduzeća “Skloništa” da se na bunkerima, izgrađenim pre 30 i više godina u okviru tih stambenih kvartova, podignu višespratnice.


Streličarski klub "Niš" dominirao na državnom prvenstvu u Temerinu\nPočetak/Sport/Streličarski klub „Niš“ dominirao na državnom prvenstvu u Temerinu\nJovana Miladinović14. marta 2022.\nFoto: SK Nis\nNa održanom državnom prvenstvu u Temerinu u dvorani za seniorske konkurencije u streličarstvu, učestvovalo je 92 takmičara iz gotovo svih klubova, dok je 10 učenika učestvovalo ispred SK kluba „Niš“.\nPrava žetva medalja je pala u konkurenciji olimpijski luk seniori. Već u kvalifikacijama Mihajlo Stefanović (inače branilac titule državnog prvaka) se nametnuo kao favorit sa čak 14 poena prednosti ispred drugoplasiranog.\nTakmičari ovog kluba su još zauzeli redom četvrto, peto, i šesto mesto.\n„Eliminacije su međutim donele mali preokret i sve u našu korist. Mihajlo je dominirao kroz čitave eliminacije, i već u polufinalu je morao da se sretne sa klupskim kolegom Grozdanovićem. U finalu se Mihajlo susreo sa nekadašnjim članom SK Niš, Stefanović Nikolom koji je sada član SK Košutnjak. Na našu radost, mlađa niška škola je odnela pobedu nad starijom niškom školom. Za bronzu su se borila dvojica naših takmičara, Grozdanović Luka i Vulić Marko. Na kraju, finalni poredak je bio, novi-stari državni prvak Mihajlo Stefanović SK Niš, Nikola Stefanović SK Košutnjak, Luka Grozdanović SK Niš. Čak je i na četvrtom mestu bio takmičar SK Niš. Mihajlo je ovogodišnji šampion i u juniorskoj konkurenciji pa je ove godine dvostruki državni prvak“, objašnjavaju iz kluba.\nSeniorska ekipa je sa skoro 100 poena prednosti bila ubedljivo prva te su i ekipno osvojili titulu državnog prvaka ispred Košutnjaka (Beograd) i SK Velos (Novi Sad).\n„U konkurenciji seniorki smo imali vrlo zanimljivu i nesvakidašnju situaciju da nijedna takmičarka pojedinačno nije osvojila medalju, ali su zato ekipno zauzele prvo mesto a ekipu su činile Sikiruš Katarina, Mitić Nataša, i Nikolić Danica. Ova trojka je ponela titulu šampionki države u svojoj konkurenciji za 2022.“\nOd takmičara su učestvovali još i Majović Dragoljub i Petrović Veljko koji su na žalost takmičenje završili u četvrtini finala, ali su u ekipnom plasmanu zajedno sa Dejanom osvojili drugo mesto, tako da je niška ekipa u konkurenciji goli luk seniori ponela titulu vicešampiona države za 2022.\n„Mi smo prezadovoljni ovogodišnjim učinkom naših takmičara. Ovo državno prvenstvo je zaista pokazalo koliko se naš rad isplati, i pokazuje još da škola streličarstva SK Niš već skoro 20 godina konstantno stvara državne prvake i rekordere. I ovogodišnje prvenstvo je pokazalo jednu svojevrsnu dominaciju naše škole u konkurenciji olimpijskog luka. Sezona u dvorani je gotova, rezultati su odlični i ako možemo biti malo neskromni da kažemo i očekivani, i sada nam preostaje samo da se nadamo što skorijem lepom vremenu kako bi počeli sa treninzima napolju i pripremama za nova takmičenja“, ponosno završavaju iz SK „Niš“.\ndržavno prvenstvo SK Niš Temerin


Solidarno sa LGBT+ zajednom u Turskoj ! – Beograd Prajd\nSolidarno sa LGBT+…\nNa osnovu spornog člana Krivičnog zakona koji zabranjuje “dela protiv javnog morala”, u Turskoj vlada već dugogodišnja praksa zabrana bilo kakvih javnih događaja koji se tiču LGBT+ prava. Turska prestonica Ankara je čak i otvoreno zabranila sve javne događaje koji se tiču LGBT+ zajednice, a ovaj slučaj se trenutno nalazi pred Ustavnim sudom.\nTokom vladavine Erdoganove Partije pravde i razvoja (AKP) LGBT+ osobe su nazivane gnusnim i pogrdnim imenima, i to od strane najviših državnih zvaničnika. Tako je poslanik ove stranke Ismet Učma naveo da postoje načini kojima može da spreči homoseksualnost, vlastima blizak list Akit označio je LGBT+ aktiviste u Turskoj perverznjacima, što Ustavni sud Turske nije prepoznao kao govor mržnje, već slobodu izražavanja. Ovome je usledilo i distribuiranje letaka o tome kako se “leči” homoseksualnost u nekoliko većih gradova Turske.


Svetski dan zaštite životne sredine: U Leskovcu problem divlje deponije i zagađen vazduh - Dnevnik Juga\nPočetna / DOGAĐAJI / Svetski dan zaštite životne sredine: U Leskovcu problem divlje deponije i zagađen vazduh\nIna Dendić 05/06/2020\tDOGAĐAJI, DRUŠTVO, Leskovac Ostavi komentar\nDanas na Svetski dan zaštite životne sredine svedoci smo klimatskih promena koje se dešavaju oko nas, ali i ljudskih aktivnosti koje dovode do zagađenja.\n„Baš na današnji dan okupili smo se na jezeru Barje, kako bismo skrenuli paznju na važnost očuvanja zivotne sredine, jer je zdrava životna sredina preduslov za kvaliteniji život ljudi. Službe grada Leskovca, se tokom cele godine konstantno bave očuvanjem životne sredine kroz organizaciju akcija, tribina, edukacija, finansiranjem projekata iz oblasti ekologije. Svakog vikenda punih sedam godina uz podršku gradonačelnika organizujemo akcije čisčenja i uređenja javnih površina. Naši kapitalni projekti poput izgradnje fabrike za prečišćavanje otpadnih voda, gradskog kolektora, gasifikacije… značiće čistu vodu, vazduh i zemljiste za sve naše sugrađane i našu decu – kazao je Milan Stojković pomoćnik gradonačelnika.\nSladjan Đikić šef odeljenja za Zaštitu životne sredine, kazao je ovom prilikom da su u Leskovcu i dalje gorući problemi deponije i kvalitet vazduha.\n„U poslednjih nekoliko godina očišćeno je preko 450 divljih deponija i deponovano oko 5000 tona otpada. Što se tiče vazduha, zagađujuće materije merimo na četiri merna mesta, i u ovoj godini smo imali 35 dana sa prekoračenjem dozvoljene granice – istakao je Đikić\nPrethodni Akcija „Vožnja bicikala sa gradonačelnikom“ 7. juna u Leskovcu\nSledeći Selo Vina nadomak Barja dobija uređen prostor za sport i druženje ali i uličnu rasvetu i trofaznu struju


Dugoročna prognoza: Evo kakvo će biti vrijeme za novogodišnje praznike – Radio Feral\n27/11/2017 Mirsad Zulic 0 Comment\nZa razliku od prošlogodišnje zime, kada se temperatura spuštala i do minus 30 stepeni, ove godine nećemo imati ni približno sličan scenario, pokazuje dugoročna prognoza.\nTako će, sve do druge polovine januara, temperature biti u granicama višegodišnjih prosjeka, pa čak i više, dok nam predstoji period sa manje padavina nego što je predviđeno za ovo doba godine, piše Blic.\nNebojša Kuštrinović, član Komiteta za klimatske promene BiH, kaže da podaci kako Evropskog, tako i Američkog centra za srednjoročnu i dugoročnu prognozu, pokazuju da će u naredna tri mjeseca biti toplije vreme nego što je uobičajeno.\nTo znači da će vremenske prilike u većini predjela BiH biti kudikamo povoljnije nego prošle zime, čiji će januar ostati upamćen kao jedan od najhladnijih od 1985. godine.\nPodsetimo, prošle zime je oko 6. januara sibirski talas zahvatio istočnu Evropu i Balkana i donio izuzetno hladno vrijeme. Minimalna temperatura je padala ispod minus 15 stepeni u većini predjela, a u mnogim mjestima je bilo i minus 20, ponegde i ispod minus 25 stepeni Celzijusa.\nPosle dugog sušnog perioda, u januaru je bilo i puno snijega, uz nagli porast snježnog pokrivača koji se nije topio zbog izuzetno hladnog vremena.\n– U novembru ove godine bilo je toplije od prosjeka, dok će temperature i u decembru, te većem dijelu januara, biti nešto više od prosjeka. U drugoj polovini januara i početkom februara biće hladnije, kad nas očekuju temperature nešto niže od prosjeka. Međutim, ove zime snijeg se očekuje samo u planinskim krajevima – ističe Kuštrinović.\nZa razliku od najavljenih temperatura koje će biti znatno prijatnije nego prošle zime, prognoza padavina za BiH za ovaj dio godine nije baš optimistična.\n– U decembru će u BiH pasti oko 60 litara kiše po metru kvadratnom, što je manje od višegodišnjeg prosjeka, a januar će takođe biti suvlji – ističe Kuštrinović.\nAnaliza Republičkog hidrometeorološkog zavoda pokazuje da je decembar lani bio jedan od najsušnijih ikada.\nNova godina bez pahulja\nOrijentaciona prognoza vremena pokazuje da će novogodišnja noć proći bez snijega. Biće toplije nego što je karakteristično za ovo doba godine, oblačno, ali bez padavina.\nNa prelazu iz stare u novu godinu temperature će se kretati od minus dva do deset stepeni Celzijusa. Između 25. i 28. decembra će zadesiti prolazno naoblačenje sa slabom kišom i susnježicom, a jedino bi na planinama moglo da bude nešto više snijega.\n← Dom zdravlja Kalesija sa visokom ocjenom okončao projekat certifikacije timova porodične medicine\nBroj stanovnika u BiH do 2050.godine smanjit će se za 8 posto →\n18/12/2010 Mirza Musanovic 0\n08/03/2018 Mirza Musanovic 0


Banjalučko studentsko pozorište kreće sa projektom "Omnibusi" - eTrafika\nBanjalučko studentsko pozorište kreće sa projektom “Omnibusi”\n17/01/2020 2 min za čitanje\nBanjalučko studentsko pozorište kreće u implemenaciju projekta „Omnibus of young dramaturgs from EU and BiH“ kojeg realizuje uz podršku Delegacije Evropske unije u Bosni i Hercegovini/Specijalnog predstavnika Evropske unije u BiH.\nKroz zajednički kreativni rad studenata koji će dolaziti iz svih krajeva Evropske unije i Bosne i Hercegovine, te stvaranje instant predstava u Podrum sceni u Gospodskoj ulici u Banjaluci, projekat ima za cilj da podstakne mlade ljude na kreativno stvaralaštvo, promišljanje i formiranje vlastitih stavova, a ne pasivno prihvatanje “serviranih” informacija, kao i uviđanje da se kroz evropsko zajedništvo postižu najbolji i najkreativniji rezultati.\nU prethodnom periodu, članovi projektnog tima na čijem čelu je diplomirani pozorišni režiser i magistar dramatrugije Aleksandar Pejaković, prikupljali su potrebne informacije kroz procese istraživanja i analize učenja. Osim studenata/dramatruga koji će biti uključeni u sam rad na projeku uključiće se i profesionalci iz oblasti režije, glume, izrade kostima i dizajna, odnosno profesionalci iz onih oblasti koje su neophodne da bi se izvršilo finalno oblikovanje projekta koji prvi put na prostore Bosne i Hercegovine uvodi formu nastanka predstave za 24 časa.\nKroz implementaciju praktičnog omnibusa maternjih jezika Evropske unije projektni tim Banjalučkog studentskog pozorišta u prvom redu publici će promovisati evropske vrijednosti i bogatu istoriju Evropske unije i njen značaj za građane.\nAleksandar PejakovićBanjalučko studentsko pozorišteOmnibus